Shanaraq watan timsali\nShanaraq watan timsali.doc\n“Миллий истиқлол ғояси: асосий тушунча ва тамойиллар” туркумига кирувчи 5-6-синф “Ватан туйғуси” фанидан илғор педагогик технологияларни тажриба-синовдан ўтказиш учун яратилган\nОила – Ватан тимсоли (10-11-дарс)\nТаълимий: Оила ва Ватан ҳақидаги билим ва тушунчаларни шарҳлаб, ўқувчида ота-онага ҳурмат, она заминга садоқат туйғусини шакллантириш.\nТарбиявий: Ватанпарварлик ўз оиласига, қариндош уруғларига ҳурмат туйғусини тарбиялаш.\nРивожлантирувчи: Таҳлилий тафаккур қилиш, хулоса чиқариш ва таклифлар киритиш маҳоратини ривожлантириш, кўмак берувчи қўшимча адабиётлар билан ишлаш кўникмасини шакллантириш.\nВоситалар: Ўқувчиларни дарс жараёнида мустақил ўқиб, ўрганиб, ўзлаштириб олишлари учун тарқатма материаллар: ўтилган мавзу ёки янги мавзу бўйича қисқа матнлар, суратлар, маълумотлар ва бошқалар.\nДарс усули: ноанъанавий, бумеранг технологияси асосида.\nЎқитувчи ўқувчиларни янги мавзу билан таништиради(ёзув тахтасига қуйидаги жадвал олдиндан илиб қўйилади).\nОила асоси – ота-она\nОила тарбия ўчоғидир\nОила – жамият негизи\nМаҳалла – миллий қадриятлар маскани\nОна алласида Ватан туйғуси\nОила – Ватан тимсоли\nДарс аввалида ўқитувчи ўқувчилар фикрини жамлаш мақсадида юқоридаги кластерни ўқувчиларга топширади.\nФикрлар ниҳоялангач, ўқитувчи уларни жамлаб ва такомиллаштириб мавзуни кенг очиб беради.\nЎқитувчи: Эсингиздами, аввалги дарсимизда инсон туйғулари аниқ аниқ бир маконда шаклланиши ҳақида гапирган эдик. Инсонни вояга етказадиган, унга энг гўзал туйғуларни сингдирадиган, барча зарур билим ва кўникмаларни шакллантирадиган ана шундай маконлардан бири оиладир.\nОила – Ватан тимсоли дейилади. Негаки оила ва Ватан тушунчалари бир-бирига чамбарчас боғлиқ. Ватан туйғуси оиладан, она бағридан бошланади. Оила жамиятнинг ижтимоий-маънавий қисми ҳисобланади. Қадимдан ота-боболаримиз оила масаласига катта эътибор берганлар. Буюк алломалар Фаробий, Беруний, Ибн Сино, Амир Темур, Улуғбек, Жомий, Навоий, Бобур асарларида оила асосини тўғри қурмасдан туриб, ёш авлодни тарбиялаб бўлмаслиги, жамият тараққиётини таъминлаш мумкин эмаслиги алоҳида таъкидланган.\nОиланинг икки муқаддас устуни бор. Бири – Ота, иккинчиси – Она. Ана шу икки устун оилани мустаҳкам ушлаб туради.\nОта – оиланинг бош тарбиячиси ҳамдир. Шу сабаб у тинчлиги йўлида тинмай меҳнат қилади, елиб-югуради.\nДунёга келган ҳар бир ўғил-қиз ота-она чеҳрасини дастлаб мурғак қалбига муҳрлайди, она алласи орқали меҳрнинг кучини фарқлайдиган бўлади. Алла чақалоқнинг ором олиши учунгина айтилмайди, унинг воситасида боланинг кўнгил дунёсига Ватан туйғуси сингдирилади.\nЮртбошимизнинг “Юксак маънавият – енгилмас куч” китобида таъкидлаганидек: “Бу ёруғ дунёда ҳаёт бор экан, оила бор. Оила бор экан, фарзанд деб аталмиш бебаҳо неъмат бор. Фарзанд бор экан, одамзод ҳамиша эзгу орзу ва интилишлар билан яшайди”.\nОила тарбия ўчоғи ҳамдир. Шундай бир ҳикматли сўз бор: “Оиланинг қандайлигини билмоқ бўлсанг, тарбияланаётган болаларига боқ!” Шу сабабли бўлса керак, қадимдан бебаҳо бойлик бўлмиш илму маърифат, таълим ва тарбияни инсон камолоти ва миллат равнақининг энг асосий шарти ва гарови деб билганлар.\nИнсон оилада вояга етади, камол топади, унинг маънавияти, дунёқараши шу даргоҳда шаклланади. Оддий қилиб айтганда, киши ҳар қандай ёшда ҳам, аввало, оилага суянади. Ундан маънан куч, ижтимоий ҳаётга йўл топади.\nМаънавий ҳаётимизнинг юксалишида маҳалла эзгулик бешиги, тарбия ўчоғи, миллий урф-одатлар ва анъаналар маскани бўлиб, муҳим аҳамият касб этади. Ўзаро аҳиллик ва тотувлик, меҳр-оқибат, ёрдамга мухтож кишилар ҳолидан хабар олиш, тўй-маракаларни бамаслаҳат ўтказиш, яхши-ёмон кунда бирга бўлиш, ҳашарлар ташкил этиш каби халқимизга хос анъана ва урф-одатлар, қадриятлар маҳалла муҳитида шаклланади.\nЎқитувчи гуруҳларда ишлаш учун учта гуруҳни белгилайди. Гуруҳни ташкил қилишда энг фаол ўқувчиларнинг ҳар бир гуруҳга кириши ҳисобга олинади. Ҳар бир гуруҳ аъзолари давра қуриб, бир-бирларини бемалол кўра оладиган тарзда ўтириб олишади.\nДарснинг мақсади ва тартиби билан таништиради.\nЎқувчиларга мустақил ўрганиш учун қуйидаги матнлар учта гуруҳга тарқатилади.\nРивоят қилишларича, ер юзидаги биринчи оила Одам Ато ва Момо Ҳаво томонидан барпо этилган экан. Дунёдаги одамлар, халқлар ва миллатлар мана шу оиладан тарқалибди. Шунинг учун инсониятни бир ота-она фарзандлари деймиз, уларни дўст ва биродар бўлиб яшашга чақирамиз.\nДунёдаги ҳамма нарсанинг асоси бўлганидек, оиланинг ҳам асоси бўлади. Оиланинг асоси ота билан онадир. Инсоннинг вужудга келишида онанинг меҳри, бағри дастлабки макон бўлгани учун уни Ватанга қиёслаймиз. Оиланинг яна бир асоси отадир. Ота – оила бошлиғи, хонадонни бошқариб турадиган, адолат тимсоли бўлиб, барчага ибрат ва намуна кўрсатадиган зотдир.\nИнсон она алласи орқали товуш сеҳрини, меҳрнинг кучини фарқлайдиган бўлади. У биринчи сўзни онасидан ўрганади. Шу маънода, она алласи фақат чақалоқнинг ором олиши учун айтилмайди, унинг воситасида боланинг кўнгил дунёсига миллий руҳ киради. Бу миллий руҳ Ватан туйғусидир.\nРивоят: Имом Бухорийнинг онаси.\nРивоят қилишларича, Муҳаммад Имом Исмоил Бухорий кўзи ожиз ҳолда туғилган экан. Онаси: “Боламнинг кўзига шифо бер”, дея кечасию кундузи оллоҳга илтижо этиб, дуо қилар экан. Кунларнинг бирида онанинг тушига Иброҳим алайҳиссалам кириб,: “Қилган дуоларинг қабул бўлди,ўғлинг энди шифо топади” дебди. Шундан сўнг ёш Муҳаммаднинг кўзи очилибди. У ўз ҳаётини Расулуллоҳ ҳадисларини тўплашга бағишлабди.\nҲар бир инсон оилада дунёга келади, ўсиб-улғайиб камол топади. Унинг инсонийлиги, ахлоқ-одоби, хулқ-атвори даставвал ўз оиласида шаклланади.\nДоно халқимиз: “”Қуш уясида кўрганини қилади” дейди. Чунчи ундан дастлабки инсонийликнинг илк хислатлари – энг аввало, ўз оиласида, ота-она бағрида ўсиб улғаяди.\nГуруҳдаги ўқувчилар берилган матнларни якка тартибда мустақил равшда ўрганадилар.\nГуруҳлардаги ўқувчиларнинг ўрни ўзгартирилиб, янги ташкил қилинган гуруҳларда дастлабки гуруҳ аъзоларидан биттадан ўқувчи қатнашади.\nЯнги гуруҳ аъзоларининг ҳар бири гуруҳ ичида навбати билан мустақил ўрганган матнларини бир-бирига сўзлаб бериш орқали матнни ўзлаштириб олишлари керак.\nБерилган маълумотларнинг ўзлаштирилганлик даражасини аниқлаш учун гуруҳ ичида назорат ўтказадилар.\nШундан сўнг ўқувчилар дастлабки гуруҳларига қайтадилар.\nДарснинг қолган жараёнида ўқувчилар билимларини баҳолаб бориш ёки тўпланган балларни ҳисоблаб бориш учун ҳар бир гуруҳга “гуруҳ ҳисобчиси” тайинланади.\nЎқувчилар томонидан барча матнлар қай даражада ўзлаштирилганлгини аниқлаш мақсадида, ўқитувчи уларга оғзаки саволлар беради.\n- Одамнинг илк ҳис-туйғулари дастлаб қаерда уйғонади?\n- Она тўғрисидаги таассуротлар билан Ватан тўғрисидаги таассуротларда қандай ўхшашлик бор?\n- Оиланинг асоси кимлардан ташкил топади?\n- Нима учун оила – тарбия ўчоғи дейилади?\n- “Имом Бухорийнинг онаси” ривоятида Муҳаммад Бухорийнинг кўзи қандай шифо топади?\n- “Қуш уясида кўрганини қилади” иборасини қандай тушунасиз?\nЖавоблар асосида гуруҳлар тўплаган умумий баллар аниқланади.\nҲар бир гуруҳ аъзолари ўзларига ажратилган матн мазмунидан келиб чиқиб, ҳаётга боғлаб, биттадан савол тузадилар.\n- Онангизнинг сизга айтган алласини эслайсизми?\n- Маҳаллангиздаги ёки қариндош-уруғларингиз орасидаги ибратли оилалардан кимларни биласиз ва улар қайси жиҳатлари билан ибрат кўрсатган?\n- Оилада фарзанд тарбияси кимга боғлиқ?\nҲар бир гуруҳ тайёрлаган саволларни бошқа гуруҳларга беради.\nТўпланган баллар йиғиндиси аниқланади.ва гуруҳ аъзолари сонига\nқараб бўлинади. Ўқитувчи тамонидан фаол қатнашган ўқувчилар рағбатлантирилади.\nДарс сўнгида ўқитувчи хулосаси:\n- Президентимиз эътироф этганидек, ҳар қайси миллатнинг ўзига хос маънавиятини шакллантириш ва юксалтиришда оиланинг ўрни ва таъсири беқиёсдир. Чунки инсоннинг энг соф ва покиза туйғулари, илк ҳаётий тушунча ва тасаввурлари оила бағрида шаклланади. Боланинг характери, маънавий мезон ва қарашлар – яхшилик ва эзгулик, олижаноблик ва меҳр-оқибат, ор-номус ва андиша каби муқаддас тушунчаларнинг пойдевори оила шароитида қарор топиши табиийдир.\nШунинг учун ҳам айнан оила муҳитида пайдо бўладиган ота-онага ҳурмат, уларнинг олдидаги умрбод масъулиятини чуқур англаш ҳар қайси инсонга хос бўган одамийлик фазилатлари ва оилавий муносабатларнинг негизини, оиланинг маънавий оламини ташкил этади.\nДарсни якунлаш, уйга вазифа беришда ўқитувчи ўтилган мавзунинг ўқувчилар томонидан якка тартибда қандай ўзлаштирилганини тушунчалар таҳлили жадвалидан фойдаланиб баҳолаши мумкин.\nЖадвал ҳар бир ўқувчига уйда тўлдириб келиш учун тарқатилади.\nСизнингча ушбу тушунча нимани билдиради\nҲар қайси миллатнинг ўзига хос маънавиятини шакллантириш ва юксалтиришда оиланинг ўрни ва таъсири беқиёслир. Чунки инсоннинг энг соф ва покиза туйғулари, илк ҳаётий тушунча ва тасаввурлари биринчи галда оила бағрида шаклланади. Шунинг учун ҳам айнан оила муҳитида пайдо бўладиган ота-онага ҳурмат, қариндош-уруғларгаҳурмат уларнинг олдидаги умрбод қарздорлик бурчини чуқур англаш ҳар қайси инсонга хос бўлган одамийлик фазилатлари ва оилавий муносабатларнинг негизини, оиланинг маънавий оламини ташкил этади.\nШу сабабдан оила, Ватан ҳақидаги билим ва тушунчалар, ўқувчида ота-онага ҳурмат, она заминга садоқат туйғулари, ватанпарварлик, ўз оиласига, қариндош уруғларига ҳурмат туйғуси ҳақида ҳар соатда тушунтириш олиб борилса бу ўқувчилар учун фойда.\nАмалий машҳулот: “Ўзбекистон – келажаги буюк давлат”\nУйга вазифа бериш\nа) таълимий: Ўзбекистоннинг дунёвий давлат эканлиги, Ўзбекистоннинг давлат тузуми, ҳуқуқий демократик давлат қуриш йўлидан бораётганлиги ҳақида тушунча бериш;\nб) тарбиявий: Ўзбекистон аталмиш юртнинг келажаги ёшлар эканлигини, ёшларнинг куч ва салоҳияти, истеъдод ва билими билан ўз юртини тараққий топтиришдаги ҳиссаси ҳақидаги тушунчани мустаҳкамлаш;\nв) ривожлантирувчи: Ватанни шарафлаш, ўз аждодлари анъаналарини муносиб давомчилари бўлиш, Ўзбекистоннинг келажагини буюк қилишдек вазифани амалга оширишга катта ҳисса қўшиш.\nДарс услуби: ҳикоя қилиш, заковат (саволлар ташлаш).\nДарс усули: интерфаол.\nКеракли жиҳозлар: Президент И.А.Каримовнинг “Юксак маънавият – енгилмас куч” асари, қўшимча адабиётлар, расмли плакатлар, давлат рамзлари, хатжилдда саволлар ва кадаскоп.\nTаянч созлар: Демократия, ҳурфикрлилик, комиллик, миллий гурур.\n1. Бугунги мустақил Ўзбекистон;\n2. Истиқлол берган буюк неъматлар;\n3. Ћеч кимга бермаймиз сени, Ўзбекистон;\n4. Ватанпарварлик ва миллий ифтихор туйғуси;\n5. Мен Ватанимга нима бердим!?\nДарснинг бориши (ҳикоя тарзида):\nЎқитувчи: Бугунги кунда халқни якдил қила оладиган ишлар ва ғоялар оз эмас. Уларнинг ичида энг улуғи, энг олижаноби – Ўзбекистоннинг мустақиллигини мустаҳкамлаш. Мамлакатимиз бугунги ҳуқуқий демократик давлат қуриш йўлидан бормоқда. Ћуқуқий-демократик давлатда жамият ҳаётидаги барча муносабатлар қонунга асосланади. Бугунги мустақил Ўзбекистон дунёдаги катта мамлакатлардан бири ҳисобланади. Мамлакатимизнинг ер майдони 447 минг 700 кв.км, 26 млн.дан ортиқ инсонлар истиқомат қилади. Бугунги кунда барча ҳокимият ва бошқарув идораларига, давлат рамзларига эга. Жаҳондаги энг нуфузли халқаро ташкилотларга аъзодир.\nЎзбекистон 1991-йил 31-август куни истиқлолга эришиб, мустақил давлатлар қаторидан жой олди. Бугунги кунда қандай ютуқларга эришаётган бўлсак, барчаси истиқлол туфайлидир. Мустақиллик туфайли миллий давлатчилигимиз, кўҳна қадриятларимиз, топталган ғуруримиз тикланди, биз жаҳондаги барча халқлар қатори озод ва эркин бўлдик.\nИстиқлолга эришган Ўзбекистоннинг ўтган йиллар мобайнида қўлга киритган ютуқлари беҳисоб. Фақат яхшилик ва эзгулик йўлини тутган элдагина буюклик қудрати ва салоҳияти мавжуд. Бундай юртни ҳеч нарсага алмашмаймиз ва ҳеч кимга бермаймиз. Инсонпарварлик туйғулари билан суғорилган, умуминсоний қадриятларга амал қилган юрт енгилмас кучга айланади.\nВатанпарварлик – Ватанни шарафлашнинг юксак кўринишидир. Ота-боболаримизнинг юрт ҳимояси йўлидаги қаҳрамонликларини фахр билан тилга олишимиз мумкин. Авваламбор, шуни таъкидламоғимиз керакки, қисқа муддат мобайнида юртдошларимизнинг, халқимизнинг савиясида кескин ўзгаришлар рўй берди.\nЁшлар – бугунги ва эртанги кунимизнинг ҳал қилувчи кучидир, деб Ислом Каримов ёшларган таъриф берган. 2010-йилни “Баркамол авлод йили” деб номланиши ёшларни ўз халқини, ватанини севишга, замонавий билимларни эгаллашга, яхши касб-ҳунарли, инсонпарвар, адолатли, жасур, меҳнатсевар, ғайратли ва аждодлар меросига садоқатли бўлиш муносабатлари кучлироқдир. Ћозирги кунда Ўзбекистон аҳолисининг 64 % дан кўпроғини ёшлар ташкил қилади. Ўзбекистоннинг келажагининг буюклигини ҳар соҳада кўриш мумкин.\nБиз мавзуни ўрганиш жараёнида қуйидаги саволларга ҳам жавоб топишимиз мумкин:\nШундай қилиб, Ўзбекистон келажаги буюк давлат эканлиги, мустақиллигини мустаҳкамлаш ва тараққий этииришда Президентимиз Ислом Каримовнинг хизматлари ғоятда улкандир. Бизнинг оилй мақсадимиз мустақиллигимиз эди, бунга эришдик. Мустақилликнинг оилй мақсади – ўзбек халқининг иззатини жойига қўйиш. Ўз кучи ва билимига ишонган ёшлар Ўзбекистон келажагининг буюк бўлишини таъминлайди.\nДарсни мустаҳкамлаш (заковат ўйини):\nXатжилдларда саволлар ёзилган бўлиб, ўқувчиларни гуруҳларга бўлиб, рақамланган хатжилдни олишлари ва ичидаги саволга икки дақиқа ичида жавоб беришлари керак.\n1.Мустақил юртимиз ёшларининг келажагини қандай тасаввур қиласиз?\n2. Мустақиллик деганда нимани тушунасиз?\n3. Ёшларни мустақиллик руҳида тарбиялашда нималарга аҳамият бериш керак?\n4. Мустақил Ўзбекистонимизни шарафловчи шеърлардан айтинг.\n5. Ўзбекистон Президенти ҳақида нималарни билазис?\n6. Мустақил Ўзбекистоннинг куч-қудрат манбаи нималарда кўринади?\nЗаковат ўйинидаги ўқувчиларнинг жавоблари:\n1. Президентимиз таърифлаганидек, мустақил юртимиз ёшлари билимли, кучли, доно, ва албатта, бахтлидирлар.\n2. Мустақиллик – ўз йўлини ўзи танлаш, ўзининг миллий урф-одатлари, қадриятларини сақлай олиши, эркинлик, озодлик, ҳур фикрлилик, юксак тараққиёт, бировга қарам бўлмаслик, эркин бўлиш.\n3. Ёшларда миллий ғурур, миллий онг, ўз-ўзини англаш, ватанпарварлик туйғуларини шакллантириш, ҳалол маҳнат, комиллик, тўғри сўзлик руҳида тарбиялаш.\n4. Ўқувчилар томонидан замонамиз шоирлари қаламига мансуб юртимизни мадҳ этувчи шеърлар айтилади.\n5. Ўзбекистоннинг биринчи президенти Ислон Каримов. Президент давлат бошлиғи, қуролли кучларининг бош қўмондони ҳисобланади.\nПрезидент етти йил муддатга сайланади.\n6. Мустақиллик туфайли миллий қадриятларимиз, маънавий мерос ва миллий бойликларимиз тикланибгина қолмасдан, балки унинг янада ривожланиши учун имкониятлар кенгайди. Xалқимизнинг умуминсоний қадриятларга содиқлиги, анъаналарни қайта тиклаш учун зарур шароит яратишдир.\nДарсга якун ясаш (ўқитувчи кадаскоп орқали тушунтиради):\nЎқитувчи: Демак, Ўзбекистонда яшаётган ҳар бир фуқаро ўз бурчларини тўѓри тушуниб, ҳаётга тўѓри татбиқ этишлари керак экан. Ўзбекистоннинг келажагини буюк қилиш эса сиз ёшларнинг қўлида. Бугунги машѓулотимизда давлатнинг мустақилликка эришиши натижасида озод ва эркин инсон бўлиб яшаш мумкинлигини билдик. Бугунги амалий машғулотимиздан шу нарсага амин бўлдикки, Ўзбекистоннинг ҳар бир асл фарзанди ўзини ватаннинг ажралмас бўлаги деб ҳис этаяпти ва бундан фахрланмоқда,\nМашғулотга фаол қатнашган ўқувчиларни рағбатлантириш қуйидагича:\n“5” – тасанно\n“4” – офарин\n“3” – балли\nУйга вазифа: “Ўзбекистон давлатининг келажаги”ни қандай тасаввур қилишингизни расм орқали ифодалаб келиш.\nМавзу: «Соғломлик ва комиллик»\n(30-31- дарс) 4-чорак\nТаълимий: Ўқувчиларда жисмоний соғломлик ва маънавий комиллик ҳақида тушунча ва тасаввурларни ҳосил қилиш\nТарбиявий: Ўқувчиларда келажакда жисмонан соғлом бўлиб, маънан комил инсон бўлиб эл-юртга хизмат қилиш руҳини шакллантириш\nРивожлантирувчи: Ҳар бир инсон соғлом бўлиши, маънан комил бўлиши зарурлиги ҳақида дунёқарашни кенгайтириш ва билимларни мустаҳкамлаш.\nУслуб: Гуруҳлар билан ишлаш. Суҳбат, мунозара\nДидактик воситалар: Дарслик, тегишли адабиётлар, расмлар, плакатлар.\nТехник воситалар: мультимедия, видеомагнитафон ва телевизор,\nДарснинг техник тақсимоти\nЎрганилган материалларни такрорлаш\nЎқитувчининг ўқувчилар билан суҳбат асосида янги мавзуни тушунтириш\nУмумлаштириш ва мустаҳкамлаш учун ўқитувчи гуруҳларда жадвал тарзидаги топшириқни бажариш\nЎзлаштириш самарадорлигини аниқлаш учун кичик тест-синовини ўтказиш\nУйга бериладиган топшириқлар\nЎқувчиларни руҳий жиҳатдан дарсга тайёрлаш.\nЎқувчилар беш гуруҳга бўлинадилар. Вақтни тежаш мақсадида гуруҳлар учун ўриндиқлар олдиндан тайёрланиб қўйилади\nОлдиндан тайёрланган кичик мавзуларни ёритиш учун гуруҳлар тайёргарликка киришадилар:\nГуруҳларга бериладиган саволлар\nҚандай инсон соғлом деб аталади?\nКомил инсон деб нимага айтилади?\nСоғлом фарзанд нима учун жамият бойлиги ҳисобланади?\nЮртимизда соғлом ва баркамол авлодни вояга етказиш учун қандай чоралар кўрилмоқда?\nСпорт соҳасида юртимиз шаънини юқорига кўтарган спортчилар ҳақида нималарни биласиз?\nЮқоридаги саволлар алоҳида карточкаларга ёзилган ҳолда тескари қилиб қўйилади, ҳар бир гуруҳдан 1 нафар ўқувчи чиқиб саволларни тортиб олади ва ўз гуруҳи билан саволларга жавобларни биргаликда тайёрлайди. Гуруҳдан мавзуни ёритиш учун бир ўқувчи танлаб олинади ва мавзу ҳимоя қилинади, гуруҳ аъзолари орасидан тўлдирувчилар бўлса қўшимча қилиши мумкин.\nГуруҳ ишининг тақдимоти\n(қуйидаги тартибда ҳар бир гуруҳ ўз ишини тақдим қилади)\nҲар қандай юртнинг куч-қудрати аввало шу ерда яшайдиган халқ ва унинг фарзандлари саломатлигига бевосита боғлиқ. Шу боис бизнинг мамлакатимизда бу масала давлат сиёсати даражасига кўтарилган муҳим ижтимоий-маънавий масала деб қаралмоқда. Президентимизнинг «Фарзандлари соғлом юрт қудратли бўлур» деган сўзлари халқимиз томонидан бизни қўллаб-қувватлаётгани бежиз эмас албатта.\nСоғломлик деб, инсон ҳар бир аъзосининг ўз вазифасини тўлиқ адо эта оладиган даражада куч-қувват ва имкониятга эга бўлиши, бир маромда фаолият юрита олишига айтилади.\nИнсон танаси ўз вазифасини тўлиқ адо этиш қувватига эга бўлса, уни соғлом деймиз. Соғломлик икки хил бўлади. Биринчиси – жисмоний соғломлик, иккинчиси эса – руҳий соғломлик. Агар одамнинг жисми ҳам, руҳи ҳам соғлом бўлса, тўлақонли инсон ҳисобланади ва у комил инсонга айланиши мумкин.\nЎқитувчининг гуруҳларнинг иши бўйича хулосаси:\nДемак, инсон жисмонан ва руҳан соғлом бўлса, у баркамол инсон деб ҳисобланар экан. Мамлакатимизнинг буюк келажаги сизлар каби минг-минглаб ёш ўғил-қизларнинг нечоғли соғлом ва бақувват бўлиб вояга етиши билан белгиланади.\nИнсоннинг ўз Ватани ва халқига бўлган муҳаббати эътиқод даражасига кўтарилса, унинг фазилатлари яна ортар экан. У масъулиятли ишларга тайёрланар экан, аввало Ватани ва халқига хос барча яхши ҳислатларни ўзида мужассам этади. Комиллик даражасига етган инсонлар қиёфасида эса нафақат улар мансуб бўлган халқ ва Ватан, балки бутун инсониятга хос энг олижаноб хусусиятлар ҳам намоён бўлади. Шундай қилиб, инсон эл-юртига, одамзотга қанча кўп фойда келтирса, шунча мукаммал бўлиб бораверади.\nЎзбекистонда таълим тизимини ислоҳ қилиш, соғлом ва баркамол авлодни етиштириш учун жиддий чора-тадбирлар амалга оширилмоқда. Президентимизнинг соғлом ва комил инсонларни тарбиялаш соҳасидаги саъй-ҳаракатлари, билдирган фикр ва мулоҳазалари ўқувчиларнинг соғломлик ва комиллик ҳақидаги тасаввурларингизни шубҳасиз бойитади.\nМен сизларга яна шуни ҳам таъкидлашни истардимки, соғломлик ва комиллик ғояси – ҳам миллий, ҳам умумбашарий моҳиятга эга бўлган, одамзотга хос энг юксак маънавий ва жисмоний баркамолликни мужассам этган, уни ҳамиша эзгуликка ундайдиган олижаноб ғоядир.\nБу ғоя нафақат алоҳида шахсларни, балки бутун-бутун халқларни юксак тараққиёт сари етаклаган, уларни маънавият ва маърифат бобида тенгсиз ютуқларга илҳомлантирган. Соғломлик ва комилликни орзу қилмаган, баркамол авлодларни вояга етказиш ҳақида қайғурмаган халқнинг, миллатнинг келажаги йўқ. Бундай халқ ва миллат таназзулга маҳкум.\nШундан сўнг, имконият даражасига қараб видеомагнитафон орқали таниқли спортчиларимиз ва бошқа машҳур кишилар эришган ютуқлар ҳақидаги «Зиё» студияси тайёрлаган видеотасвирлар ўқувчиларга кўрсатилади.\nСоғломлик ва комиллик ҳақида юқорида билдирилган фикрларни чуқурлаштириш, умумлаштириш ва мустаҳкамлаш учун ўқитувчи гуруҳларга схема тарзидаги топшириқни беради.\n(Ўқувчилар янги мавзу бўйича олган билимларини мустаҳкамлаш мақсадида “Соғломлик”, “Комиллик”, “Инсон ўзини қандай тарбиялайди”, “Соғлом турмуш тарзи” каби тушунчаларни ўрганган билимлари жадвал шаклида қуйидаги тарзда тўлдирадилар)\nСпорт билан шуғулланади\n4-гуруҳга «Соғлом турмуш тарзи» муаммоси бўйича фикрларни умумлаштириш топшириғи берилади.\nЖамиятга хизмат қилади\nТиббий кўрикдан ўтиб туради\nТинчликда яшашни ҳоҳлайди\nЎқитувчи томонидан гуруҳлар билдирган фикрлар умумлаштирилади.\nДемак, Инсон танаси ўз вазифасини тўлиқ ато этиш қувватига эга бўлса, уни соғлом деймиз. Соғломлик икки хил бўлади. Биринчиси – жисмоний соғломлик, иккинчиси – руҳий соғломлик. Агар одамнинг жисми ҳам, руҳи ҳам соғлом бўлса, тўлақонли инсон ҳисобланади ва у комил инсонга айланади.\nКомил инсон деганда биз, аввало онги юксак, мустақил фикрлайдиган, хулқ-атвори билан ўзгаларга ибрат бўладиган билимли, маърифатли кишиларни тушунамиз.Инсоннинг соғлом ва баркамол ривожланишида тарбия бош масала ҳисобланади. Соғлом фарзанд – жамиятнинг бебаҳо бойлиги. Чунки инсон соғлом бўлсагина истеъдоди, ақли ва ғайрати билан ўз Ватанига хизмат қила олади. Шу боис ўз келажагини ўйлаган жамият ёш авлоднинг маънавий ва жисмоний камолоти ҳақида қайғуради. Аммо инсон вояга етиб, мустақил ҳаётга қадам қўйгач, ўз тақдири ҳақида ўзи бош қотириши, руҳий ва жисмоний тарбияни турмуш тарзига айлантириши зарур.\nДарсни якунлаш. Фаол ўқувчилар рағбатлантирилиб, уларга баҳолар қўйилади. Дарс якунланади.\nСоғломлик икки хил бўлади. Биринчиси – жисмоний соғломлик, иккинчиси – руҳий соғломлик. Агар одамнинг жисми ҳам, руҳи ҳам соғлом бўлса, тўлақонли инсон ҳисобланади ва у комил инсонга айланади.\nБу мавзуни танлашдан мақсадимиз ҳам ўқувчилар соғломлик нима эканлигини тушунишлари мумкин, лекин комиллик тушунчасини тўлиқ тушунмаслиги ва соғлом инсонларнинг ҳаммаси ҳам комил инсон бўлишлари мумкин эмаслиги ҳақида тўлиқ тушунча беришдан иборат.\nЮқоридаги фикрлар асосида тайёрланган ушбу дарс ишланма дарс ўтишнинг Интерфаол (кичик гуруҳларда ишлаш усули) услубидан фойдаланилган ҳолда тузилган.\nИнтерфаол усул – “ўқувчи+ўқувчи”, “ўқитувчи+ўқувчи” ўртасида содир бўладиган мулоқот усули. Ҳамкорликда ишлаш воситасида дарс самарадорлигини оширишга ёрдам беради. Ўқувчиларни мустақил фикрлашга ундайди. Савол-жавоблар жуфтликда ишлаш ва гуруҳларда фаолият кўрсатиш жараёнида амалга оширилади.\nКичик гуруҳларда ишлаш – Ўқувчиларнинг ўзаро мулоқот ва фикр алмашувига асосланган бўлиб, бунда гуруҳда таҳлил қилиш, баҳолаш, текшириш асосида муайян мавзу ёки саволлар ишлаб чиқилади. Кичик гуруҳларда ишлаш учун 7-8 ўқувчидан иборат гуруҳлар тузилади. Юқоридаги фикрлар асосида тайёрланган ушбу дарс ишланма дарс ўтишнинг Интерфаол (кичик гуруҳларда ишлаш усули) услубидан фойдаланилган ҳолда тузилган.\nМавзу: «Тарих – маънавият учун пойдевор» (8-9-дарс)\nА). Таълимий: ўқувчиларга биз – буюк тарих эгаси эканлигимиз, маънавиятни юксалишида тарихнинг ўрни беқиёслиги ҳақидаги маълумотлар билан қуроллантириш.\nБ). Тарбиявий: тарихимиз орқали миллий ғурур, аждодларимиз меросидан фахрланиш ҳиссини тарбиялаш.\nВ). Ривожлантирувчи: ўқувчиларнинг нутқий ва фикрлаш қобилиятини ривожлантириш, тарихга, ўтмишга замон ва келажакка муносабат малакасини шакллантириш.\nДарс услуби: Суҳбат.\nДарс жиҳози: Жадвал, портрет, расм, тарихий мавзудаги китоблар.\nЎқитувчи: Болажонлар, сизлар «Тарих - келажак кўзгуси» деган гапни эшитганмисиз?\n1-ўқувчи: Ҳа, ҳар бир халқнинг ўз тарихи бўлади.\n2-ўқувчи: Биз тарихимиз ҳақида, тарих дарсларида билиб оламиз.\n3-ўқувчи: Тарих ҳақида ҳикоялар, ривоятлар, воқеалар кўп эшитганмиз.\n4-ўқувчи: Биз тарихимизни билишимиз керак, чунки у бизнинг қандай халқ эканлигимизни билдиради.\nЎқитувчи: Тарих, азиз ўқувчилар инсоннинг кўзини очади, ўтмишдан зарур сабоқлар чиқарган ҳолда, бизнинг келажак ёîлимизни тўғри белгилаб олишга даîват этади. Бизнинг ҳаёт йўлимизда неки содир бўлмасин булар тарихни ўрганишимиз, уни билишимиз учун тўсқинлик қила олмайди. Шу учун ҳам бизниг ота-боболаримиз, ўзбек халқи ҳам озод ва мустақил яшашга, ўзининг азалий қадрият ва анъаналарига муносиб ҳаёт кечиришга ҳақли эканини исботлашга ҳаракат қилишган. Ўзлигини англашга бўлган интилиш туфайли аждодларимиз қалбида истиқлолга эришиш орзуси кучайиб борган.\n(Магнитафон орқали ўлкамизда амалга оширилган даҳшатли босқинларга раҳбарлик қилган чор генералларидан бири бўлмиш Скобелевнинг Россия императорига ёзган хатидан ушбу сатрлар ўқиб эшиттирилади:).\n«Маҳаллий халқ биз ўйлагандан кўра маданиятли экан. Уларни бўйсундира олмаяпмиз… Бу халқнинг ўтмишда яратилган барча асори атиқаларини, масжиду мадрасаларини, диний китобларини ер билан яксон қилибгина, уларнинг маънавиятини сўндирибгина ўз қанотимиз остига олишимиз мумкин».\nЎқитувчи: халқимиз қарийб 130 йиллик мустамлакачилик даврни бошдан кечирди. Бу давр ҳақида қандай маълумотларга эгасизлар?\n1-ўқувчи: 1865 йили чор Россияси Туркистон ўлкасини босиб олади.\n2-ўқувчи: Бу босқинчилик 1917 йили 7 ноябрдаги давлат тўнтаришидан кейин шўролар ҳокимиятининг мустамлакачилиги шаклида давом этади.\n3-ўқувчи: Бу мустабид тузумга фақат 1991 йил 31 августда, яъни Ўзбекистон мустақилликка эришган куни барҳам берилган.\n4-ўқувчи: (Ўзбекистон халқ шоири Иқбол Мирзонинг «Қўшиқ» шеърини ўқийди).\nОлисдаги маҳмадона, эй эски олчоқ,\nМенга қадам ташламоқни ўргатмагин сен!\nЎзингга боқ, кейин майли ноғарангни қоқ,\nМенга қандай яшамоқни ўргатмагин сен!\nАгар жаннат кўкда бўлса, остидадир Ўзбекистон,\nАгар жаннат ерда бўлса, устидадир Ўзбекистон.\n(Дарс аввалида ўқувчиларга ўтган мавзуни такрорлаш юзасидан карточкалар тарқатилади. Эндиги вазифа тарқатмалар юзасидан ўқувчиларнинг жавоби тингланади).\nСавол: Юртимизда неча хил миллат вакиллари яшайди? Уларнинг асосини қайси миллат ташкил қилади?\nЖавоб: Юртимизда 130 дан ортиқ миллат вакиллари яшайди. Уларнинг асосини ўзбеклар ташкил этади. Шунга ҳам юртимиз Ўзбекистон деб аталади.\nСавол: Қадимги аждодларимизни қандай ном билан аташган?\nЖавоб: Қадимги аждодларимизни милоддан олдин массагетлар, сўғдлар, саклар, бақтриялар деб аташган.\nСавол: Бизга энг кўп илмий, адабий, диний, маданий мерос қолдирган алломалардан кимларни биласиз?\nЖавоб: Илм ва фанга улкан хисса қўшган алломаларимиздан: А.Фарғоний, Беруний, ибн Сино, Улуғбек шоирларимиздан А.Яссавий, Навоий, Бобур муҳаддислардан Имом Бухорий, Имом Термизий, Имом Мотрудий, Бурхониддин Марғилоний ва бошқалар.\nСавол: Халқимизга хос миллий хусусиятлар нималар? Уларни санаб беринг!\nЖавоб: Ўзбек халқи меҳмондўстлиги, болажонлиги, каттага ҳурматда, кичикка иззатда бўлиши, ота-она, маҳалласига ҳурмати, меҳнатсеварлиги, сабр-бардошлилиги, ҳалоллиги, меҳр-оқибатлилиги каби хусусиятлар билан ажралиб туради.\nЎқитувчи: Албатта, ўқувчилар буларни билишингиз, яхши. Агар мана бу жадвалдаги маълумотларни ҳам ўзлаштириб олсангиз тарих, мерос, аждодлар ҳақидаги билимларимиз янада ошади.\n(Доскага қуйидаги жадвал, схемани осади).\nБиз-буюк тарих эгасимиз – чунки\n- биз яшаётган заминда одамзоднинг пайдо бўлиши билан боғлиқ энг кўҳна манзилгоҳлар мавжуд;\n- илк цивилизация, яъни маданий тараққиётнинг пайдо бўлиши билан боғлиқ ёдгорликлар бор;\n- ушбу замин миллий давлатчилик ва юксак цивилизация анъаналарига бой;\n- дунё тарихида бутун бир даврни ташкил этадиган илм-фан, маданият тараққий этган даврлар мавжуд;\n- жаҳон тараққиётига беқиёс таъсир кўрсатган буюк шахслар яшаб ўтган;\n- умумбашарий аҳамиятга эга бўлган воқеалар бўлиб ўтган;\n- ноёб осари атиқалар ҳамда муқаддас зиёратгоҳларнинг кўплиги ва бошқалар.\nЎқитувчи: Бизнинг тарихимиз бу мезонларнинг барчасига тўлиқ жавоб беришини, бугунги кунда нуфузли халқаро ташкилотлар ҳам, таниқли мутахассислар ҳам тан олган. Биз айнан ана шу ҳақиқатга таянган ҳолда ўз тарихимизни буюк ва қадимий деб биламиз, ҳамда у билан ҳақли равишда фахрланамиз.\n(Синф ўқувчилари махсус тарқатмалар ёрдамида гуруҳларга бўлинадилар).\nГуруҳлар учун умумий топшириқ:\nЖадвалда кўрсатилган мезон ва талабларни тарих дарсларидан, «Ватан туйғуси» фанидан ўзлаштирган билимлари орқали исботлаш.\n1-гуруҳ учун жадвалдаги 1-2-3 мезонлар;\n2-гуруҳ учун 3-4 мезонлар;\n3-гуруҳ учун 5-6 мезонлар исботлаш учун бўлиб берилади.\n(Бажариш учун 10 дақиқа).\n(Бу вақт оралиғида ўқитувчи ўқувчиларга видео орқали ўзи тайёрлаган ахборот, маълумотни ёрдамчи восита сифатида намойиш этади;)\nВа дунёнинг энг йирик маданий марказлари бўлган – Лондон, Париж, Берлин, Москва, Санк-Петербург, Ню-Йорк, Деҳли, Теҳрон, Қоҳира ва бошқа шаҳарларда миллий меросимизнинг ўн минглаб ноёб намуналари сақланаётганлиги ҳақидаги маълумотлар берилиши мақсадга мувофиқ.\nГуруҳлар бўйича берилган топшириқнинг назорати:\n1-гуруҳ вакили: Ўзбекистон замини 3-3,5 минг йиллик маданий тарихга эга. Унда Жарқўрғон, Далварзинтепа, Фаёзтепа, Афросиёб, Кубо, Варохша, Тупроқ қалъа сингари қадимий цивилизация ўчоқлари мавжуд.\n2-вакили: Юртимиз ҳудудида тарихда Турон, Туркистон, Бақтрия, Кушон, Суғд, Хоразм, Моварауннахр деб аталган улкан давлатлар бўлган.\n1-ўқувчи жавоби: Ўзбекистон ҳудудида яъни ўтмишда Моварауннахр деб аталган заминда дунё тарихида бутун бир даврни ташкил этадиган илм-фан, маданият тараққий этган даврларнинг мавжудлиги IX-XI, XIII-XVIII асрлар билан боғлиқ бу даврда Хоразмдаги «Маъмун академия»сининг фаолият юритганлиги, кейинги асрларда Самарқанд, Бухоро, Хива, илм-фан тараққиёти жиҳатидан юксакликка кўтарилган.\n2-ўқувчи жавоби: Жаҳон тараққиётига ва маънавият юксалишига беқиёс таъсир кўрсатган буюк шахслар: ал Беруний, ал Хоразмий, ибн Сино, Фарғоний, Мотуридий, ар Марғиноний, ал Бухорий, Самарқандий, ат Термизий, А.Темур, А.Навоий, Бобур, Улуғбек, М.Қошғарий, Ю.Х.Ҳожиб, Фаробий ва бошқалар.\n3-ўқувчи: XIX-XX асрда илм-фан учун фидойилик қилган ватандошларимиз. А.Қодирий, Чўлпон, Фитрат, А.Авлоний, К.Ниёзий, Х.Абдулла, В.Зоҳидов, О.Содиқов, С.Сирожиддинов, Т.Саримсоқов (математик, фан академиги) И.Ғуломов, И.Мўминов, А.Орипов, Э.Воҳидов, А.Қаюмов.\n3-гуруҳ жавоби: Ўлкамизда умумбашарий аҳамиятга эга бўлган воқеаларнинг бўлиб ўтганлиги:\nҚадимий шаҳарларнинг пайдо бўлиши (Хива, Самарқанд, Бухоро, Қарши, Термиз).\nСўғд ва Хоразм ёзувининг пайдо бўлиши; Спитамен, Тўмарис, Широқ, Муқанна, М.Таробий, Мангуберди.\n2-ўқувчи: Ўзбекистонда мавжуд бўлган ноёб осари атиқалар ҳамда муқаддас зиёратгоҳлар:\nРегистон ансамбли, Улуғбек мадрасаси ва расадхонаси, Кўкалдош, Мир Араб, Шердор мадрасалари, А.Темур, Шоҳи Зинда, ал Бухорий, Нақшбандий мақбаралари, Биби Хоним, Тиллакори масжидлари, Хўжа Ахрор, Бухоро арки, Ичан қалъа ва бошқалар.\n(Жавоблар тинглангач ўқувчиларга рағбат карточкалари топширилади).\nЎқитувчи: Мана ўқувчилар, Ватанимиз тарихига оид маълумотлар билан ўртоқлашиб олдик. Ушбу маълумотларга қўшимча тарзда келтирмоқчиман. Қадимда Хитойдан бошланиб Шарқу Ғарбни боғлаган. Буюк Ипак йўли Ватанимиз худудидан ўтган. Кўҳна заминимизда бундан уч минг йиллар илгари дунё тараққиётига маънавиятимиз юксалишига катта таъсир кўрсатган зардуштийлик дини ва унинг муқаддас китоби «Авесто» бизнинг юртимизда цивилизация қанчалик чуқур илдизга эга эканини кўрсатади, ёки Бухоро, Хива, Термиз каби шаҳарларнинг 2500 йиллик тўйлари байрам қилинди. Шаҳрисабзнинг 2700 йиллиги жаҳон миқёсида нишонланиши-буларнинг барчаси бизнинг тарихимиз ҳақида сўраганларга муносиб жавобимиз бўлади.\nА.Темур таъбири билан айтадиган бўлсак, кимки бизнинг қудратимизга, тарихимизга шубха қилса, биз қурган иморатларга назар солсин.\nЎтилган мавзуни мустахкамлаш учун қуйидаги тест саволлари оғзаки берилади, ёки бу усулни «Зукколар» ринги усулида қўллаш ҳам мумкин. Бунинг учун 2 тадан ўқувчи доскага чақирилади ва тест саволи ўқиб эшиттирилади. Жавобга тайёр ўқувчи биринчи бўлиб қўнғироқни босади ва тўғри жавобни айтади.\n1-савол: Халқимиз тарихининг буюк ва қадимий эканлиги нималарда яққол кўринади?\nА. Тарихий воқеаларда\nБ. Тарихий саналарда\nС. Миллий байрамларимизда\nД. Миллий тилимизда\nЕ. Буюк шахсларда, асори атиқаларда, ноёб ёдгорликларда.\n(Тўғри жавоб: Е).\n2-савол: Қайси китоб дунё тараққиётига катта таъсир кўрсатган?\nС. «Саодатга элтувчи билим»\nД. Ўрхун-Енисей ёдгорлиги\nЕ. «Ал-адаб, ал-муфтат»\n(Тўғри жавоб: Б).\n3- Савол: «Тарих – келажак кўзгуси» деган иборанинг маъноси:\nА. Халқнинг тарихи, унинг қандай халқ эканлигини кўрсатади\nБ. Тарих орқали инсонлар ўтмишдан зарур сабоқ олади\nС. Тарих келажак йўлимизни тўғри белгилашга хизмат қилади\nД. Тарих инсонларнинг кўзини очади\nЕ. Барча жавоблар тўғри\n(Ҳар бир рингда ғолиб бўлган ўқувчи «Тафаккур дарахтида» (рамзий маънода) осилиб турган мевалар билан тақдирланади. Ушбу мева шаклидаги қоғоз орқасига ушбу ҳикматлар ёзилган бўлади.\n1. «Инсон учун тарихдан жудо бўлиш - ҳаётдан жудо бўлиш демакдир».\n2. «Мозийга қайтиб иш кўрмоқ - хайрлидир» (А.Қодирий)\n3. «Кўҳна тарих шодасида битта маржон Ўзбегим» (Э.Воҳидов).\nУйга вазифа: Дарсликдан «Тарих – маънавият учун пойдевор» мавзуси бўйича берилган саволларга ёзма жавоб тайёрлаш.\nЎзбекистон Республикаси Президенти И.Каримов айтганларидай “Тарихий хотирасиз келажак йўқ”, “Тарихий тарққиётнинг асосини муқаррар ҳалокатдан қутқариб қоладиган ягона куч - маърифат” эканлигини қайд этган.\nҲозир Ўзбекистон деб аталувчи ҳудуд, яъни бизнинг Ватанимиз нафақат Шарқ, балки умумжаҳон цивилизацияси бешикларидан бири бўлганини бутун жаҳон тан олмоқда.\nБу табаррук тупроқдан буюк алломалар, фозилу-фузалолар, олиму уламолар, сиёсатчилару саркардалар етишиб чиққан.\nЮртимиз буюк тарих эгаси, бутун жаҳонга ўткир фикр-мулоҳазалари ва дунёқарашлари билан ўзлигини англата оладиган азаз авлиёларнинг авлодидир. Бугунги кунимизнинг фаровонлиги ўтмиш тарихининг асоси эканлигини, ёшлар эса, шу буюкулик сари боррувчи муносиб авлод бўлиши лозимлигини ўқувчиларга қайта-қайта уқтириш лозим.\n“Тил – маънавият кўзуси”\n1. Сўз қадри\n2. “Давлат тили” тўғрисида”ги қонун.\n3. Сўзлашганда бошқа миллат ва эллатларнинг тилларини ҳурмат қилиш тушунчаси.\n4. Миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлиши\nТаълимий: “Давлат тили” тўғрисида”ги қонун, Сўзлашганда бошқа миллат ва эллатларнинг тилларини ҳурмат қилишнинг моҳияти ҳақида. Миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлиши.\nТарбиявий мақсади: Инсон маънавиятини шаклланишида она тилининг ўрни беқиёс эканлиги тушунтирилади. Ўқувчиларда жамоат жойида ва уйда ўз фикрини билдиришда одоб-ахлоқ қоидаларига риоя қилиш малакалари шакллантирилади. Миллий-ғурур ва ифтихор туйғулари юксалтирилади. Глобаллашув жараёнида “оммавий маданият” она тилни йўқолиб кетишига сабаб бўлиши мумкинлиги ҳақида маълумотлар бериди.\nДарс усули: Аралаш\nДидактик: Президент Ислом Каримовнинг “Юксак маънавият –енгилмас куч” китоби, қўлланма, дарслик, тарқатма саволлар, ватман, маркер, скотч ва бошқа зарурий буюмлар.\nДарснинг техник чизмаси:\nТашкилий қисм – 10 дақиқа.\nЎқувчиларни фаоллаштириш – 10 дақиқа.\nЯнги мавзу билан ишлаш – 15 дақиқа.\nЎқувчиларни рағбатлантириш – 5 дақиқа.\nФаоллаштириш учун саволлар\n1. Сўзлашув одоби деганда нимани тушунасиз?\n2. Телефондаги сўзлашув билан одатдаги сўзлашувнинг нима фарқи ва қандай умумийлик томонлари бор?\n3. Мактабда, ўқитувчининг саволига жавоб бериш учун қўл кўрсатиш шартми?\n4. Давлат тили деганда нимани тушунасиз?\n5. Ўзбек тилига давлат тили мақоми қачон берилган?\n6. Давлат тили билан бирга юртимиздаги барча миллат ва элатларнинг тиллари ривожига ҳам шарт-шароитлар яратилганлигининг сабаби нимада деб ўйлайсиз?\n7. Жамоат жойида, автобусда, театр ва кино залида, футбол томошасида ёки спорт тўгарагида қандай сўзлашган маъқул деб ўйлайсиз?\n8. Телефонда сўзлашганда “Да, ҳозир бораман, знаеш я тебе позваню, ладно, чао!” каби сўзларнинг ишлатилишига муносабатингизни билдиринг.\n9. Қуйидаги ҳикояга фикрингизни билдиринг.\nСаволарни ўқувчиларни гуруҳларга бўлиб, ҳар бир гуруҳ учун алоҳида, алоҳида ҳам бериш мумкин.\nЎқувчиларнинг жавоблари ҳар бир саволга берган жавоблари эътиборсиз қолдирилмаслиги лозим, жавоблар умумлаштирилади.\nМаълумки, ўзликни англаш, миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлади. Жамики эзгу фазилатлар инсон қалбига, аввало, она алласи, она тилининг бетакрор жозибаси билан сингади. Она тили- бу миллатнинг руҳидир.(“Юксак маънавият – енгилмас куч,” Ислом Каримов).\nЎзбекистон Республикаси ўз ҳудудида истиқомат қилувчи миллат ва эллатларнинг тиллари, урф одатлари ва анъаналарини ҳурмат қилишни таъминлайди, уларнинг ривожланиши учун шароит яратади.\n(Ўзбекистон Республикаси Конституцияси, 4-модда)\nИбрат: «Нодон киши лашкар ноғорасига ўхшайди: овози баланду ичи бўм-бўш ва ғариб».\n“Ҳар бир миллатнинг дунёда борлигини кўрсатадурган оинаи ҳаёти тил ва адабиётидир. Миллий тилни йўқотмак миллатнинг руҳини йўқотмоқдир”.\n1. Автобусдаги қизчанинг онасига бўлган муомаласига муносабат билдиринг?\n2. Телефонда сиз қандай сўзлашган бўлар эдингиз?\n3. Телефондан қайси вақтларда фойдланиш тўғри ҳисобланади?\n4. Ушбу саволни оила аъзоларингиз билан муҳокама қилинг.\n5. Одамнинг ташқи қиёфаси унинг одобига мос келиши керакми?\n6. Қуйидаги “да”, лаббай, эшитаман, қулоғим сизда, узр кейин гаплашсак бўладими?, мен ҳозир автобусдаман, хватет бошқа телефон қилманг. “Я немогу сейчас с вами разговариват – дарсдаман”, привет, пока-пока, хайр омон бўлинг, учрашгунча хайр, ассалому алайкум, салом, “ладно учрашгунча” сўзларидан телефонда сўзлашиш учун маъқул бўлганларини жадвалга солинг.\nТелефонда сўзлашишда ишлатиш мумкин\nСўзлашганда бошқа миллат ва эллатларнинг тилларини ҳурмат қилишнинг моҳияти, миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлиши ҳақида, инсон маънавиятини шаклланишида она тилининг ўрни беқиёс эканлиги тушунтирилади. Ўқувчиларда жамоат жойида ва уйда ўз фикрини билдиришда одоб-ахлоқ қоидаларига риоя қилиш малакалари шакллантирилади. Миллий-ғурур ва ифтихор туйғулари юксалтирилади. Глобаллашув жараёнида “оммавий маданият” она тилни йўқолиб кетишига сабаб бўлиши мумкинлиги ҳақида маълумотлар бериди, чунки замонавий ёшларимиз орасида ўзбек тили билан бошқа тилларни қўшиб гаплашиш жуда кўпайиб кетган. Айрим ёшлар, хаттоки катталар ҳам ўзбек тилимиз, нутқимизни ўзгартирган ҳолда бир-бирлари билан мулоқотда бўлмоқдалар. Бу четдан қараб кузатилганда чиройли ўзбек тилимизга нисбатан ҳурматсизликдан далолат беради.\nМиллий истиқлол ғояси: асосий тушунча ва тамойиллар” туркумига кирувчи 5-6-синф “Ватан туйғуси” фанидан илғор педагогик технологияларни тажриба-синовдан ўтказиш учун яратилган дарс ишланмалар\nЮртбошимизнинг “Юксак маънавият – енгилмас куч” китобида таъкидлаганидек: “Бу ёруғ дунёда ҳаёт бор экан, оила бор\nРивоят қилишларича, Муҳаммад Имом\nТўпланган баллар йиғиндиси аниқланади\nШу сабабдан оила, Ватан ҳақидаги билим ва тушунчалар, ўқувчида ота-онага ҳурмат, она заминга садоқат туйғулари, в атанпарварлик, ўз оиласига, қариндош уруғларига ҳурмат туйғуси ҳақида ҳар…\nДарс нинг мақсади: а) таълимий: Ўзбекистоннинг дунёвий давлат эканлиги, Ўзбекистоннинг давлат тузуми, ҳуқуқий демократик давлат қуриш йўлидан бораётганлиги ҳақида тушунча бериш; б) тарбиявий: Ўзбекистон аталмиш…\nВатанпарварлик – Ватанни шарафлашнинг юксак кўринишидир\nМустақил юртимиз ёшларининг келажагини қандай тасаввур қиласиз? 2\nУйга вазифа: “ Ўзбекистон давлатининг келажаги ”ни қандай тасаввур қилишингизни расм орқали ифодалаб келиш\nДидактик воситалар: Дарслик, тегишли адабиётлар, р асмлар, плакатлар\nЮқоридаги саволлар алоҳида карточкаларга ёзилган ҳолда тескари қилиб қўйилади, ҳар бир гуруҳдан 1 нафар ўқувчи чиқиб саволларни тортиб олади ва ўз гуруҳи билан саволларга жавобларни…\nМен сизларга яна шуни ҳам таъкидлашни истардимки, соғломлик ва комиллик ғояси – ҳам миллий, ҳам умумбашарий моҳиятга эга бўлган, одамзотга хос энг юксак маънавий ва…\nСпорт билан шуғулланади Ўзини чиниқтиради\nСоғлом турмуш тарзи» муаммоси бўйича фикрларни умумлаштириш топшириғи берилади\nДемак, Инсон танаси ўз вазифасини тўлиқ ато этиш қувватига эга бўлса, уни соғлом деймиз\nКичик гуруҳларда ишлаш – Ўқувчиларнинг ўзаро мулоқот ва фикр алмашувига асосланган бўлиб, бунда гуруҳда таҳлил қилиш, баҳолаш, текшириш асосида муайян мавзу ёки саволлар ишлаб чиқилади\nБиз тарихимиз ҳақида, тарих дарсларида билиб оламиз\nАгар жаннат ерда бўлса, устидадир Ўзбекистон\nБиз-буюк тарих эгасимиз – чунки - биз яшаётган заминда одамзоднинг пайдо бўлиши билан боғлиқ энг кўҳна манзилгоҳлар мавжуд; - илк цивилизация, яъни маданий тараққиётнинг пайдо…\nУнда Жарқўрғон, Далварзинтепа,\nАвесто» бизнинг юртимизда цивилизация қанчалик чуқур илдизга эга эканини кўрсатади, ёки\nУйга вазифа: Дарсликдан « Тарих – маънавият учун пойдевор » мавзуси бўйича берилган саволларга ёзма жавоб тайёрлаш\nСўзлашганда бошқа миллат ва эллатларнинг тилларини ҳурмат қилиш тушунчаси\nТелефонда сўзлашганда “Да, ҳозир бораман, знаеш я тебе позваню, ладно, чао!” каби сўзларнинг ишлатилишига муносабатингизни билдиринг\nСўзлашганда бошқа миллат ва эллатларнинг тилларини ҳурмат қилишнинг моҳияти, миллий онг ва тафаккурнинг ифодаси, авлодлар ўртасидаги руҳий-маънавий боғлиқлик тил орқали намоён бўлиши ҳақида, инсон маънавиятини…\nСкачать файл 520.50 Кб


Home Page > > Жасоратга муносиб рағбат\nВатан озодлиги ва фаровон кунлар учун мардонавор курашиб, қаҳрамонлик кўрсатган юртнинг асл фарзанлари жасорати ҳеч қачон унутилмайди, аксинча, авлодлар қалбида мангу яшайди.\nАйни кунда Навоий вилоятида 51 нафар иккинчи жаҳон уруши қатнашчилари умргузаронлик қилмоқда.\nШу кунларда Давлатимиз раҳбарининг “Иккинчи жаҳон уруши қатнашчиларини рағбатлантириш тўғрисида”ги фармони ҳамда “Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарори асосида давлат ва жамоат ташкилотлари, кенг жамоатчилик вакиллари томонидан уруш ва меҳнат фронти фахрийларининг ҳолидан хабар олиниб, уларга совға-саломлар улашилмоқда.\nВилоят ҳокимлиги, жамоат ташкилотлари вакиллари ҳамда ҳарбийлар ва ёшлар Нурота туманида яшовчи уруш ва меҳнат фахрийлари хонадонида бўлдилар. Нурота туманининг Эшон Судур маҳалласида истиқамат қилаётган Жўрақул бобо Калоновнинг айни навқирон ёшлик даври урушнинг суронли йилларига тўғри келди.\nЖўрақул бобо ҳам сафдошлари қаторида ватани, оиласи тинчлиги учун жангоҳларда қаҳрамонлик кўрсатди. Урушдан ёруғ юз билан жонажон ватанига қайтиб келиб, бугунги кунда фарзандлари, невараю-эваралари қуршовида бахтли ҳаёт кечирмоқда. Шу кунларда Жўрақул бобонинг хонадони янада гавжум. Айниқса, давлат ва жамоат ташкилотлари вакилларининг ташрифи отахонни ниҳоятда қувонтириб юборди. Жўрақул бобога вилоят ҳокими К.Турсунов Президентимиз номидан беш миллион сўм миқдордаги мукофот пули ҳамда эсдалик совғаларини тантанали равишда топширди.\nХудди шундай Эшон Судур маҳалласида яшовчи яна бир иккинчи жаҳон уруши қатнашчиси Фозил ота Ражабов хонадонида кечган суҳбатда сўз олганлар иккинчи жаҳон уруши ва меҳнат фронти фахрийлари давлатимизнинг доимий эътиборида эканлигини таъкидлаб, у кишига ўзларининг самимий тилакларини изҳор этишди.\nФозил бобога ҳам пул мукофоти ва совғалар тантанали тарзда топширилди.\nТуманнинг Ғафур Ғулом маҳалласида яшовчи пиру бадавлат отахон Ашур бобо Ҳайитов ҳам уруш суронли йилларини бошидан кечирган инсон. Эътибор ва эъзоз қуршовида бахтли ҳаёт кечираётган Ашур бобо хонадонига ташриф буюрганлар нуронийнинг кўнглини тоғдек кўтаришди. Бобо юртимиз тинчлиги, осмонимиз мусаффолиги сўраб қўлларини дуога очди.\n92 ёшли Мурод бобо Мавлонов “Истиқлол” маҳалласининг фахри. Оқкўнгил, самимий, ҳаёт қийинчиликларини кўрган отахонннинг хотиралари барчани қалбини тўлқинлантириб юборди. Мудҳиш йиллар хотиралари билан ўртоқлашар экан, бобо бехосдан кўзига ёш олди, шундай кунларга етказгани учун шукрона келтирди.\n— Ёшларимизни кўриб уларга ҳавас билан боқаман. Шунча имконият, шунча шароит. Буларнинг барчаси мустақиллигимиз шарофати, тинчлик неъмати. Хонадонимдан ҳол сўраб келувчиларнинг қадами узилмайди. Уларни кўрганимда юрагим тўлиб кетади. Инсонни эъзозлаш, кексаларни қадрлаш, жасоратини муносиб рағбатлантиришдек эзгу қадриятлар бошқа ҳеч қаерда бўлмаса керак. Бу эътибор ва эҳтиром учун Президентимизга раҳмат айтаман, — дейди Мусо бобо.\nБундай эътибор, Деҳибаландлик Норбой ота Қозоқов ҳамда Ғазғон қишлоғида яшовчи Турсунқул бобо Эргашевларнинг хонадоига ҳам қувон олиб кирди.\nКекса авлод вакилларига эҳтиром кўрсатишга қаратилган бу каби маданий тадбирлар Навоий вилоятининг барча шаҳар ва туманларида давом этмоқда.\nКўрилганлар сони: 2358


14 та таъқиқ ва чеклов фақат Шимолий Кореяда мавжуд | LifeHaq.uz\nЖаҳоннинг энг ёпиқ давлатида нималар мумкин эмаслиги ёки чекланганлиги ҳақида билиб олишни таклиқ қиламиз. Тан олиш керак, уларнинг кўпи бизни ҳайратга солди.\nЖаҳоннинг энг ёпиқ давлатида нималар мумкин эмаслиги ёки чекланганлиги ҳақида билиб олишни таклиқ қиламиз. Тан олиш керак, уларнинг кўпи бизни ҳайратга солди..\n1. Кўк жинси кийиш мумкин эмас\nАгар жинси олишга қурбингиз етса, ҳеч ким буни таъқиқламайди. Бироқ, у фақат қора рангда бўлиши мумкин, чунки мамлакатда кўк ранг жинси таъқиқланган – бутун дунёда оммалашган шимлар жаҳон империализмининг акси сифатида кўрилади. Шунга қарамай, сайёҳлар мовий ранг жинсиларда юришлари мумкин, аммо Ким Ир Сен ва Ким Чен Ир ҳайкалларини кўришга бориш учун барибир бошқа рангга кийинишга тўғри келади.\n2. Интернетга кириш ва Wi-Fi ишлатиш имконияти йўқ\nШимолий Кореяда компьютерлар ва интернет бор. Аниқроғи, интранет – «Кванмён» компьютер тармоғи бўлиб, турли ҳисобларга кўра, унда 1 000 дан 5 500 гача сайтлар қайд этилган. Табиийки, бошқа давлатларнинг сайтларига кириш ҳақида гап бўлиши мумкин эмас, бу фақатгина юқори мансабли шахсларга руҳсат этилган. Шунингдек, маҳаллий “Қизил юлдуз” операцион тизими сўнгги версияда MacOS X тизимини эслатади. Айтишларича, бу Apple маҳсулотларига меҳри бўлакча бўлган Ким Чен Иннинг ҳохишига кўра амалга оширилган.\nБироқ, Шимолий Кореяда Wi-Fi мавжуд эмас. Оддий аҳолида ҳаттоки «Кванмён»га кирадиган мобил қурилмалар ҳам йўқ. Бундан ташқари, КХДР учун мослаштирилган Хитой планшетларида шунчаки кераксиз бўлгани учун Wi-Fi ва Bluetooth модуллари ўчириб ташланади.\n3. Хорижликлар маҳаллий валютадан фойдалана олмайди\nШимолий Кореяга келган сайёҳларга миллий валюта – шимолий корейс вонларидан фойдаланиш таъқиқланган. Чет элликлар учун мўлжалланган маҳаллий дўконларда фақат евро, юань, жанубий корейс вони ва, қанчалар ғалати бўлмасин, долларда ҳисоб-китоб қилинади. Лекин, кореяликларнинг ўзи харидлар амалга ошираётган дўкондан нимадир сотиб олиш мумкин эмас. Чет элликларга, ҳаттоки, уларнинг остонасига қадам босиш ҳам таъқиқланган.\n4. КХДРда кўчмас мулк сотиб олиш мумкин эмас\nШимолий Кореяда хонадонлар сотилмайди (ҳар ҳолда расман), уларни давлат тақсимлаб беради. Қишлоқдан Пхеньянга кўчиб келишнинг деярли имкони йўқ – бундай имконият фақат маълум шахсларга алоҳида хизматлари учун берилади. Шунга қарамай, бугун мамлакат ҳаётининг барча жабҳаларини қамраб олган қора бозорда 70-90 минг долларга хонадон сотиб олишнинг иложи бор. Фақат қочоқларнинг таъкидлашича, оддий кореяликнинг расмий маоши ойига 4 доллардан ошмайди.\n5. Автоулов сотиб олиш деярли имконсиз\nШимолий Корея мезонида шахсий автоулов эгаси – жуда бадавлат ёки жуда нуфузли одам ҳисобланади. Бу ерда ҳашамат саналган тўрт ғилдиракли ҳаракатланиш воситасининг қиймати кореяликлар учун ҳаддан ташқари баланд нархни ташкил этади – мазкур сайт маълумотларига кўра, у тахминан 40 минг долларга тенг. Ҳаттоки, велосипед ҳам барчанинг қурби етадиган восита эмас ва Пхеньяндан ташқари, бошқа ҳудудларда камдан-кам учрайди. Уларнинг шу қадар камки, ҳар бирида ҳудди автоуловда бўлгани каби ўз рақами бор.\n6. Кутубхонадан бир неча йил аввал чиққан газетани олиш мумкин эмаc\nКутубхонадан бир неча аввал чиқарилган газетани топиш имконсиздир. Гап шундаки, Корея Меҳнат партиясининг йўналишида юз бериши мумкин бўлган ўзгаришлар ҳақида корейс халқининг билиши шарт эмас. Тушунарли сабабларга кўра, хорижий нашрлар, айниқса, журналлар ҳақида гапиришга ҳожат ҳам йўқ. Бироқ, кундалик газеталарни сотиб олишнинг керакги йўқ – уларни кўчалар ёки метродаги махсус пештахталарда ўқиш мумкин.\n7. Диний адабиёт сотиб олишнинг иложи йўқ\nШимолий Корея – 100% дунёвий мамлакат. Албатта, бу ерда дин таъқиқланмаган, ҳар ҳолда қонуний даражада. Бундан ташқари, Пхеньянда, ҳаттоки, насронийлар учун черковлар ҳам бор. Бироқ, улар қатъий давлат назорати остида бўлган қоронғу ўрмон кабидир.\nБошқа томондан, насронийлик чучхе “динининг” рақиби ҳисоблангани боис, у қадар ҳушланмайди. Мамлакатда буддавийлик ибодатхоналари ҳам бор, аммо улар кўпинча тарихий ва маданий обидалар сифатида қабул қилинади.\n8. Маҳаллий сим-картадан чет элга қўнғироқ қилиш мумкин эмас\nШимолий Кореяда уяли телефонлар камёб нарса ҳолатидан чиқди. Бироқ, мобил алоқа мавжудлигига қарамай, КХДР ҳудудида бўлган оддий кореялик бошқа давлатга ёки чет элликка қўнғироқ қила олмайди. Барча маҳаллий сим-карталар фақат мамлакат ичидаги қўнғироқлар учун мўлжалланган. Ахир, огоҳ бўлиш керак.\n9. Уйда иссиқ душ қабул қилиш имконсиз\nШимолий кореяликларнинг уйларида ва хонадонларида иссиқ сув таъминоти мавжуд эмас – улар чўмилиш учун, одатда, мамлакатда анча кўп бўлган ҳаммомларга боришади. Бундан ташқари, марказий иситиш батареясида қўлларни иситиб олиш ҳам иложсиз, чунки улар шунчаки мавжуд эмас. Иситиш учун ўтинда ишлайдиган печлардан фойдаланилади. Ҳаттоки Пхеньянда ҳам.\nКимдир бошқа Осиё давлатларида ҳам марказий иситиш тизими йўқлигини таъкидлаши мумкиндир. Бироқ, у давлатларда замонавий электр иситгичлар ишлатилади, аммо КХДРда, ҳаттоки пойтахтда ҳам электр танаффуслар билан узатилади.\n10. Дўконлардан кока-кола сотиб ололмайсиз\n2015 йилгача жаҳонда ушбу оммабоп газланган ичимлик савдоси расман таъқиқланган 2 давлат бўлган: Куба ва Шимолий Корея. Озодлик оролида ичимлик сотилиши руҳсат этилганидан сўнг Корея ярим оролининг шимолий қисми фақатгина ғоявий сабабларга кўра дўконларда ушбу ичимлик бўлмаган жаҳондаги ягона ҳудудга айланди.\n11. Бошқа давлатлга саёҳат қилиш мумкин эмас\nШимолий Корея аҳолиси самоёлтга чипта олиб, бошқа давлатга дам олишга кетиши мумкин эмас. Бу қиммат эканлиги билан бир қаторда, шунчаки таъқиқланган.\nАйтиш керакки, таъқиқ мамлакат ичида эркин ҳаракатланишга ҳам таъсир қилади – бошқа қишлоқ ёки шаҳардаги қариндошларникига меҳмонга бориш учун руҳсат олиш керак. Баъзида кореяликлар хорижга, Хитой ёки Россияга боришади, аммо фақат пул топиш учун..\n12. Хорижликлар руҳсатсиз суратга олиши ёки маҳаллий аҳоли билан гаплашиши мумкин эмас\nАлбатта, кенг тарқалган фикрга зид равишда чет эллик билан суҳбат учун Шимолий Кореяда қамоққа олинмайди ва отиб ташланмайди. Бироқ, шу каби мулоқот юз берган тақдирда “айбдорнинг” маҳаллий махсус хизмат вакили билан жиддий суҳбатдан ўтишига тўғри келади. Агар ўзингиз ўтиб кетаётган одам билан гаплашишга ёки уни суратга олишга уринсангиз, унинг тезда қочиб кетиши турган гап.\nУмуман олганда, КХДРда ҳамма нарсани суратга олиш мумкин эмас – барча хорижликларга бириктириладиган гид бунга йўл қўймайди. Айниқса, ҳарбий объектлар (деярли ҳаммаси шу мақомга эга) ёки мамлакат ҳаётининг “ёпиқ” томони шулар жумласидандир.\n13. Ҳомиладорликка қарши ва гигиена воситаларини сотиб олиш деярли имконсиз\nБунга ишониш қийин, аммо аксарият шимолий кореяликлар ҳомиладорликка қарши воситалар мавжудлигидан ҳам беҳабардир. Бундай буюмлар бир неча ўн йилликлар аввал қора бозорда пайдо бўлган, аммо юқоридаги сабаб туфайли оммалашмаган. Эндиликда уларни мамлакат ичида сотиб олишнинг деярли имкони йўқ – чунки талабнинг ўзи йўқ.\nБундан ташқари, бутун дунёда муаммосиз харид қилиш мумкин бўлган оддий тампонлар каби шахсий гигиена воситасини корейс дўконларидан топа олмайсиз – ҳар ҳолда маҳаллий аҳоли учун мўлжалланганларида. Ҳозирги вақт учун қанчалар ғалати эшитилмасин, аммо бу ерлик аёллар оддий матодан фойдаланишга мажбур ва у ҳаттоки, бир мартталик ҳам эмас.\n14. КХДРда ўзига хос турмакка ўрин йўқ\nБу ҳолат бир оз бўрттирилган десак ҳам бўлади. Тўғри, маҳаллий сартарошхоналарда аёллар ва эркаклар соч турмакларининг суратлари бўлади, аммо улар тавсия маъносида осиб қўйилган. Бошқа томондан, модани кўп жиҳатдан малакат етакчиси белгилаб беради, шу боис аксарият эркаклар ҳудди Ким Чен Индек турмакка эга. Аёлларда эса яна ўша Ким Чен Ин ташаббуси билан узунлиги даҳангача тушадиган каре урфга айланган. Хусусан, етакчи корейс хонимларига айнан шу турмак жуда ярашишини айтиб ўтган.\nБонус: Шимолий Корея радиоси\nШимолий Кореяда дастурлар, фильмлар, театр постановкалари ва бошқа кўплаб нарсаларни узатиб берадиган бир нечта телевизион ва радио каналлари мавжуд. Бироқ, улар ҳам у ёки бу даражада сиёсийлаштирилган, мамлакат ва унинг ташқарисидаги вазият билан боғлиқ бўлиб, уччала Кимларни шарафлайди. Мана бу ҳавола орқали рус тилидаги “Корея овози” радиосини тинглаб, бунга ишонч ҳосил қилиш мумкин.\n08/10/2020 10:15:03 1625 0 Манба: https://www.adme.ru


Rezvani компанияси олти ғилдиракка эга дунёдаги энг кучли пикапни намойиш этди - Zamin.uz\n17:30 / 04.11.2020\nRezvani компанияси олти ғилдиракка эга дунёдаги энг кучли пикапни намойиш этди\nФото: Instagram / Rezvanimotors\nКалифорниянинг Rezvani бренди ўзининг Instagram саҳифаси орқали Hercules 6х6 моделининг янги тасвирлари билан бўлишди. Компаниянинг маълум қилишича, янги модель «сайёрадаги энг кучли олти ғилдиракли пикап»га айланади ва Hercules 6х6’ни «пикаплар худоси» деб аташмоқда, деб хабар беради Motor.\nHercules 6х6’га оид дастлабки маълумотлар шу йилнинг ёзида пайдо бўлган. Ўшанда унинг базавий мотори 289 от кучи ва 252 Нм айланувчи моментга эга 3,6 литрли V6 атмосфера двигатели ташкил этиши айтилганди. Муқобил сифатида 507 от кучига (583 Нм) эга 6,4 литрли V8, топ версияга эса 1014 от кучига эга 6,2 литрли V8 турбомотори таклиф этилмоқда.\nҲозирча дунёдаги энг кучли пикап Ram 1500 ТRХ бўлиб, унга 712 от кучи ва 881 Нм айланувчи моментни тақдим этишга қодир 6,2 литрли V8 двигатели ўрнатилган.\nHercules 6х6 Rezvani’нинг бошқа модели — Таnk йўлтанламаси каби зирҳланган версияга эга бўлади. Шунингдек, пикап Таnk’нинг дизайни ва Falken Wildpeak йўлтанламас резинаси билан жиҳозланади.\nДастлабки маълумотларга кўра, Hercules 6х6 моделининг нархи 300 минг доллардан қимматроқ бўлади. Автомобиль ишлаб чиқарувчи ҳозирда буюртмаларни қабул қилишни бошлаган — бунинг учун 266 доллар депозитга қўйиш лозим.\nЭслатиб ўтамиз, шу йилнинг июнь ойида Америкадаги Specialty Vehicle Engineering (SVE) компанияси янги Syclone пикапининг версиясини тақдим этганди. Дунёдаги энг тезкор ўрта ўлчамли пикап дея эътироф этилган моделга 760 от кучига эга V8 компрессори ўрнатилган. “Замин” янгиликларини “Facebook”да кузатиб боринг\n11-09-2020, 18:47, Авто\nBMW тўққизта янги электрокарни тақдим этади\n9-09-2020, 23:42, Авто\n6-09-2020, 18:45, Авто\n5-01-2015, 12:48, Авто


Буюк Британия полициясида дронлардан иборат махсус бўлинма пайдо бўлди\n21:50 / 20.07.2017\nУчувчи дронлар полиция ва бошқа соҳа вакиллари учун яхшигина дастёр бўлиши мумкин. У осонгина ҳаводан жиноятчини кузатиш ва маълум бир ҳудудни суратга олишга қодир. Айнан шунинг учун Буюк Британия полицияси тажрибали операторлардан иборат махсус бўлинма ёрдамида ўз имкониятларини кенгайтирди.\nБунинг учун бир неча жамоа аъзолари махсус тайёрлов жараёнидан ўтишди ва 18 ой давом этган машқлардан сўнг ишга тушишди. Ҳозирда полиция ходимлари қарамоғида универсал DJI Inspire дронларини учратиш мумкин. Уларда юқори имкониятли тепловизор ва камера жойлашган — бу ускуна квадрокоптерлардан турли вазифалар учун фойдаланишга ёрдам беради. Шунинг учун улар ёрдамида ҳозирда жиноят жойи, ЙТҲ ва қўриқланаётган ҳудудлар тасвирга олинмоқда, экологик қоидабузарликка қарши курашилмоқда.\nЭндиликда Девон, Корнуэл ва Дорсет аҳолиси шаҳар ташқарисидаги ўрмонларга бориб, атроф-муҳитга зиён келтиручи ҳаракатлар қилишдан олдин яхшилаб ўйлаб кўришларига тўғри келади. Дронлар аэрофототасвир вазифасини аъло даражада уддаламоқда, шу сабабли жиноятчилар анчайин камайгани намоён бўлган.\nДронлар қийин вазифаларни бажариши билан бир қаторда уларнинг ҳам камчилиги бор. Масалан, улар кучли шамол, ёмғир ёки қорли ҳавода ҳаракатлана олмайди.


Эркак билан бегона аёл ўртасидаги алоқанинг шартлари | Мусулмоннинг қулай йўриқномаси\nБош саҳифа/Bo'limlar/Оилангиз/Эркак билан бегона аёл ўртасидаги алоқанинг шартлари\nЭфиопияда Ҳайит намозида иштирок этаётган хотин-қизлар.\nКўзни қуйи солмоқ.\nМусулмон эркак авратларга боқмаслиги, кўнгилда шаҳват ғалаёнига олиб борадиган нарсаларга қарамаслиги, бирон эҳтиёж йўқ экан бегона аёлга узоқ тикилмаслиги фарздир.\nАллоҳ таоло ҳар икки жинс — эркак ва аёлни кўзларни қуйи солишга буюрди. Шартсиз тикилиш гуноҳ ва фаҳшга олиб борадиган йўл бўлса, кўзни юмиш покдомонлик ва номусларни ҳимоя қилиш йўлидир. Аллоҳ таоло бу ҳақда шундай деди:\n«(Эй Муҳаммад соллаллоҳу алайҳи ва саллам), мўминларга айтинг, кўзларини (номаҳрам аёлларга тикишдан) тўссинлар ва авратларини (ҳаромдан) сақласинлар! Мана шу улар учун энг тоза (йўлдир). Албатта Аллоҳ улар қилаётган ҳунарлардан хабардордир. Мўминаларга ҳам айтинг, кўзларини (номаҳрам эркакларга тикишдан) тўссинлар ва авратларини (ҳаромдан) сақласинлар!» (Нур: 30 – 31).\nАгар эркакнинг кўзи қўққисдан бегона аёлга тушиб қолса, кўзини ҳаромдан олиб қочиши керак. Кўзни қуйи солиш — оммавий ахборот воситалари ва интернетни ҳам ўз ичига олади. Чунки шаҳват ва туйғуларни қўзғайдиган барча нарсаларга қараш ҳаромдир.\nОдоб ва аҳлоқ билан муомала қилиш\nЭркак киши бегона аёл билан одоб ва аҳлоқ доирасида, ҳиссиётларни жунбушга келтирмайдиган услуб билан гаплашиши мумкин. Аёл ҳам худди шундай. Шунинг учун ҳам:\nАллоҳ таоло аёлларга бегона эркаклар билан гаплашар эканлар ишва билан гаплашишни таъқиқлаб, очиқ ва равшан гапиришга буюрди ва айтди:\n«Бас, сизлар (парда ортидан бирон номаҳрам эркакка жавоб қилган пайтларингизда) майин-назокатли сўз қилмангларки, у ҳолда кўнглида мараз-нифоқ бўлган кимса тамаъ қилиб қолур. Яхши — тўғри сўзни сўзланглар!» (Аҳзоб: 32).\nАллоҳ таоло юриш ва ҳаракатларда ҳиссиётларни қўзғайдиган карашма ва зийнатларни намоён қилишни таъқиқлади. Аллоҳ таоло айтди:«Яна яширган зеб-зийнатлар билинсин учун оёқларини (ерга) урмасинлар!» (Нур: 31).\nТанҳо қолишнинг ҳаромлиги.\nТанҳо қолиш — биров кўрмайдиган жойда эркакнинг бегона аёл билан бирга қолишидир. Ислом дини бундай ҳолатни ҳаром қилди. Чунки, бу ҳолат шайтоннинг фаҳш ишлари учун қўйган даричасидир. Шу боис Расулуллоҳ соллаллоҳу алайҳи ва саллам: «Огоҳ бўлинглар! Эркак киши (бегона) аёл билан танҳо қолса, учинчилари шайтон бўлади», деганлар (Термизий: 2165).\n«Бир эркак (бегона) хотин билан бирга танҳо қолмасин, учинчилари шайтон бўлади».\nАлоҳ таоло эркакларга эмас, барча гўзаллик ва мафтункорлик ила яратилган аёлларга ҳижобланишни фарз қилди. Чунки эркакларда ҳам аёлларни мафтун қиладиган нарсалар бўлсада, гўзаллик ва мафтункорлик аёлларда эркакларникидан кўра кўпроқдир.\nАллоҳ таоло ҳижобланишни бир неча ҳикмат туфайли фарз қилди:\nАёл, ҳаёт ва жамиятда илмий ва амалий майдонлардаги вазифасини ўз ҳурмати ва номусини ҳимоя қилиб адо эта олишга қодир бўлиши учун;\nБир тарафдан жамиятда залолат ва ҳиссиётларнинг қутуриш фурсатини камайтириш, иккинчи жиҳатдан эса аёлнинг ҳурматини сақлаб қолиш учун;\nАёлларга назар ташлаётган эркакларга покдомонлик ва ўзларини тутишларига кўмак учун. Бунинг оқибатида эркаклар аёлга эркаклар фойдаланаётган маданий ва илмий асослар билан фойдаланишларига имкон берадиган муомалани қиладилар. Аёлга кўнгилочар восита ёки ҳиссиётларни қўзғайдиган гуруҳдек боқмайдилар.\nҲижобланиш қандай бўлади?\nАллоҳ таоло аёлни бегона эркак олдида юзи ва кафтларидан бошқа барча аъзоларини ёпишга буюрди. Аллоҳ таоло бу ҳақда шундай деди:\n«Ҳамда кўриниб тургандан бошқа зеб-зийнатларини (яъни, устларидаги либосларидан бошқа зеб-зийнатларини номаҳрамларга) кўрсатмасинлар» (Нур: 31).\n«Кўриниб турган» — юз ва кафтлардир. Юз ва кафтларнинг очилиши фитнага сабаб бўлар экан, уларни ҳам ёпиш фарз бўлади.\nЎраб турган ҳижобнинг шартлари:\nАёл киши қуйидаги шартлар асосида хоҳлаган ранг ва тарздаги ҳижобларни кийиши мумкин:\nҲижоб — тўсилиши фарз бўлган аъзоларни ёпган бўлиши;\nТана узвларини кўрсатиб турадиган даражада тор бўлмай, кенг бўлиши;\nОстидаги танани кўрсатиб турадиган даражада юпқа (шаффоф) бўлмаслиги.


Ўз нафсини Ватан мудофаасидан устун қўйганлар қилмиши.\nОна юрти, Ватани учун қалқон бўладиган эр-йигитларни танлаб-саралаб олиш ҳамда уларни мудофаага жалб қилиш ишига масъул бўлган ўттиз ёшли йигит ўз хизмат вазифасини суиистеъмол қилиб, баднафслик тузоғига тушиб қолди. Энг ачинарлиси, унга бу ишида ўз раҳбари раҳнамолик қилган.\nВатанни асраш, уни ҳимоя қилиш, кўз қорачиғидек тутиб, шу йўлда жонини тикиб меҳнат қилиш шунчаки ҳавойи гап эмас, аслида. Бундай гапларни қуруқ сўзлар билан ифодалаш ҳамманинг ҳам қўлидан келади. Аммо шу ғояни қалбга муҳрлаш, шу йўлда собит туриш инсондан ҳақиқий ватанпарварлик матонатини талаб қилади.\nҚассобга ёғ қайғуси...\nСирдарёлик Одил Пўлатов Сардоба тумани Пахтаобод шаҳарчаси, «Файзлиобод» маҳалла фуқаролар йиғинининг ҳарбий стол нозири лавозимига ишга қабул қилинганида Ватан мудофааси учун сидқидилдан хизмат қилишга бел боғлаган эди. Энди эса баднафслик домига тушиб, хизмат лавозимига гард теккизиб, эл-юрт олдида шарманда бўлиб, одил суд олдида пушаймонлик билан жавоб берди.\nЎтган йилнинг 28 сентябрь куни Одил Пўлатов тумандаги ёшларни сафарбарлик чақируви резервига йўналтириш учун уйма-уй юрганида ўша ҳудудда истиқомат қилувчи фуқаро Ғ.Халиловнинг айни пайтда бироз бетоблигидан хабар топди. У ҳам чақирилувчилар рўйхатида бор эди. Туман мудофаа ишлари бўлими чақириққача ёшларни тайёрлаш бўлинмаси бошлиғи Онарбой Шомуродов билан биргаликда фуқаро Ғ.Халиловнинг уйига бориб, СЧРга зудлик билан бориши зарурлигини маълум қилишди. Фуқаро эса айни пайтда имкони йўқлиги, тўғрироғи саломатлиги ёмонлигини билдирди. Асли нияти бошқа бўлган масъуллар ушбу вазиятдан «унумли» фойдаланиб қолиш пайига тушишди. Фуқаро Ғ.Халиловга пул эвазига сохта ҳужжат тайёрлаб беришни таклиф қилишди. Лекин бу ҳужжат тегишли давлат органлари қўлига тушиб қолмаслиги кераклигини ҳам қистириб ўтишди. Ғ.Халилов эса, бундай қинғир ишга рози бўлмади. Умиди чиппакка чиқаёзган масъуллар Ғ.Халиловни пул эвазига кейинги чақирув муддатигача тинч қўядиган бўлишди. Келишилган пулнинг бир қисмини олиб, қолганини имкон борида яна етказиб беришини талаб қилиб, чиқиб кетишди.\nҒ.Халилов — табиати тоза йигит. Туман мудофаа бўлинмаси масъулларининг бундай найрангларига алданиб, уларнинг ноғорасига ўйнашни ўзига эп кўрмади. Келишилган пулнинг қолган қисмини бояги масъулларга беришдан олдин бу ҳақда тегишли идораларни ҳам огоҳлантириб қўйди.\nКелишилган куни тушга яқин Ғ.Халилов пулни олиб, О.Пўлатов ва О.Шомурадов олдига борганда ҳеч нарсадан хабари йўқ ходимлар «ўз улушлари»ни иштаҳаси карнай бўлиб кутиб олишди. Улар бу пайтда ўзлари осонлик билан қўлга киритаётган пуллар кимёвий кукун билан ишлов берилгани ҳамда махсус қалам билан «пора» сўзи ёзилганини хаёлига ҳам келтирмаган эди.\nУшбу иш юзасидан бошланган тергов жараёни ҳолат юзасидан текширув ишларини олиб борди. Ҳодисанинг ҳар бир иштирокчисини тинглади, кўрсатма, ҳужжат ва далилларни ўрганди. Охири, ўз хулосаларини судга тақдим этди. Ишни кўриб чиққан Тошкент ҳарбий суди судланувчи О.Пўлатов ва О.Шомурадовни бир гуруҳ бўлиб, олдиндан ўзаро жиноий тил бириктириб, фирибгарлик, яъни алдаш ва ишончни суиистеъмол қилиш йўли билан ўзганинг мулкини қўлга киритиш жиноятини содир этганликда айбли деб топди. Уларга Ўзбекистон Республикаси Жиноят кодексининг 168-моддаси 2-қисми «б» банди билан ҳар ойлик иш ҳақининг ўн фоизи миқдорини давлат даромади ҳисобига ушлаб қолган ҳолда олти ой муддатда ахлоқ тузатиш ишлари жазоси тайинланди.\nҲукм ўқилди. Белгиланган жазо ижросига киришилди. Ҳуқуқбузарлар жазосини олди. Шу билан ҳаммаси тугадими?\nИнсондаги ўзгалар мулкига меҳнатсиз, қинғир йўллар билан эга бўлиш иштиёқига суднинг биргина ҳукми нуқта қўя олмайди. Бу кези келганда ҳар бир инсонга тегишли бўлган нафс иштиёқи. Кўзга кўринмайдиган бу иштиёқ бора-бора бир кун ўз эгасини баднафслик тузоғига илинтириши муқаррар.\nҲалол меҳнат билан кун кўриб, қаноатли бўлиб яшаш бошқалар нонини туя қилиб, эл-юрт орасида шарманда бўлишдан, қонун олдида жиноятчи сифатида жазога тортилишдан, ўз оиласи, қариндош-уруғ ва яқинлари олдида юзи шувут бўлиб, надоматга қолишдан ҳамда виждон қийноғида яшашдан афзал эканини тушуниб етиш ва шу асосда яшаш инсониятнинг энг катта муваффақиятидир. Ҳар бир оилада тарбия топаётган фарзандлар эса ота-онадаги нуқсонларнинг жонли нусхаси эмас, муваффақиятлар давомчиси бўлиши шарт.\nПорахўрлик чегара билмас ва туганмас иллат, деймиз. Бу иллатнинг қулоч ёйишида унга хайрихоҳ бўлган иккинчи томон ҳам йўқ эмаслигини эса баъзан ўйламаймиз. Ушбу иккинчи томон — ўзимиз. Ҳар бир инсон биргина ҳолатнинг олдини олишга ҳисса қўша олмаса-да, шундай нохуш ҳолатга кўр-кўрона иштирокчи ёки лоқайд томошабин бўлиб турмаса, ижобий натижага албатта эришиш мумкин.\n10:27, 16.03.2019 ✔20\n10:25, 16.03.2019 ✔26\n12:19, 17.01.2019 ✔173\n✔ 20  10:27, 16.03.2019\n✔ 26  10:25, 16.03.2019\n✔ 173  12:19, 17.01.2019\n✔ 171  14:22, 10.01.2019\n✔ 169  09:09, 21.12.2018


Бош саҳифа Ўзбек шеъриятиЎзбек мумтоз шеъриятиЯқиний (XV аср)\nЯқиний (15-асрнинг 1-ярми) — шоир. Навоийнинг «Мажолис ун-нафоис» асарида қисқа маълумот берилган. Яқинийнинг бизгача фақат «Ўқ ва Ёй» мунозарасигина сақланиб қолган. Бу асар Юсуф Амирий, Аҳмадий анъаналарининг давоми сифатида майдонга келган.\nЯқиний отиш мусобақаси майдонига кирган отлиқ йигитнинг қўлидаги ўқ ва елкасидаги ёйни кўриб, мажоз йўли билан ўқ ва ёй орасида мунозара тарзидаги асар ёзишга жазм қилган. Ўқни йигит ва айни замонда тўғрилик, ростгўйлик тимсоли, Ёйни эса қари чол ҳамда эгрилик, хушомадгўйлик тимсоли сифатида кўрсатган, эгриликни тўғрилик тилидан фош этган. Ўқ тўғри сўзлиги учун барлослар тимсоли бўлган Гириш (ёйнинг ўқни тортувчи ипи) ва тархонийлар тимсоли бўлган Зиҳгир (ёйнинг икки чети)лар томонидан алданиб, узоққа отилади ва Ёй атрофини қуршаган салбий кучлар қурбони бўлади. Шоир: «ҳар ким ёйдек эгри бўлса, бу давр каж таъбларининг ёнларидан йироқ бўлмас ва ҳар ким ўқтек рост бўлуб, туз юрса, Яқинийдек йироқ тушар…» дея хулоса қилиб, ўз давридаги юқори табақа вакилларини ва уларнинг иккиюзламачи малайларини танқид қилади. Асарнинг ягона қўлёзма нусхаси Британия музейида сақланади.\n← Аввалги Аввалги Сайид Аҳмад (XIV-XV аср)\nКейинги → Кейинги: Аҳмадий (XV аср)


“Лацио” инқирози, ўзига ром этган “Аталанта” ва рекордлар. А Серия 2019/20-йилги мавсуми нимаси билан ёдда қолди? » Футбол янгиликлари 2021\nGoal24.uz » Европа жамоалари » Angliya » “Лацио” инқирози, ўзига ром этган “Аталанта” ва рекордлар. А Серия 2019/20-йилги мавсуми нимаси билан ёдда қолди?\n“Лацио” инқирози, ўзига ром этган “Аталанта” ва рекордлар. А Серия 2019/20-йилги мавсуми нимаси билан ёдда қолди?\nОртда қолган мавсум италияликлар учун осон кечмади. Бу асосан, коронавирус пандемияси билан боғлиқ бўлиб, у мамлакатдаги деярли барча соҳаларга, хусусан, спортга ҳам жуда катта зарар етказди. Узоқ вақт давомида Италия чемпионатининг қайта бошланиши сўроқ остида турди. Аммо А Серия қайтди!\n“Ювентус” кетма-кет 9-марта Италия чемпионлигини қўлга киритди. “Кекса синёра” иложи борича интрига узоқроқ сақлаб қолиниши учун “қўлидан келганини қилди”. “Юве” қатор ўйинларни бой берди, очко йўқотди. Хуллас, энг яқин таъқибчиларига ҳар томонлама “ёрдам” беришга ҳаракат қилди. Аммо на “Лацио”, на “Интер” ва на “Аталанта” бундан фойдалана олмади. Бироқ бунинг ҳаммаси аллақачон тарихга айланди. Шундай экан, қуйида А Серия якунлари сарҳисоб қилиниб, энг қизиқарли жиҳатлар ҳавола этилади.\nМавсумнинг энг яхши тўпурари\n2018/19-йилги мавсумда 35 ёшли Фабио Квалярелла Италия чемпионатининг энг яхши тўпурари бўлганди. Бу сафар эса Чиро Иммобиле нафақат Италиянинг, балки кучли бешлик чемпионатларининг энг яхши тўпурари бўлиб, “Олтин бутса”ни қўлга киритди. Шу тариқа у италиялик футболчилар орасида “Олтин тўп”ни қўлга киритган учинчи футболчига айланди. Бунгача унинг ватандошларидан фақат Франческо Тотти ва Лука Тони ушбу мукофотни қўлга киритганди. Айтиш мумкинки, Чиро “Олтин бутса”ни қўлга киритиш билан бирга Роналду ва Мессини ортда қолдирган ўйинчи сифатида ўз номини Италия футболи тарихига ўчмас излар билан ёздириб қўйди.\n2019/20-йилги мавсумда Иммобиле Гонсало Игуаиннинг рекордини янгилаб, умумий ҳисобда 36 та гол урди. Чиро Левандовскини 2 тага, Роналдуни эса 5 та голга ортда қолдирди. “Лацио”да мавсумнинг иккинчи ярмида муаммолар пайдо бўла бошлади, Иммобиле эса кетма-кет гол урмаган ўйинлар ҳам бўлди. Бироқ шуларга қарамай, италиялик форвард ўтган мавсумни қойилмақом тарзда якунлади. У римликларни Чемпионлар Лигасига қайтариш учун қўлидан келганини қилди ва бунга эришди.\nМавсумнинг энг яхши ассистент(лар)и\n2019/20-йилги мавсумда бир йўла иккита футболчи мазкур совринга эга чиқди. Биринчиси, “Лацио” ярим ҳимоячиси Луис Алберто. Испаниялик ярим ҳимоячи А Сериянинг 36 ўйинида 16 та голли узатмани амалга оширди, “Лацио”нинг натижаларида нафақат Иммобиленинг, балки унинг ҳиссаси ҳам беқиёсдир. Алберто жамоанинг энг яхши плеймейкери бўлишдан ташқари, Чиронинг ўйини чиқмаган паллаларда жамоанинг муҳим голларига муаллифлик қилди. Агар Луиснинг кайфияти ёмон бўлса, унда бутун жамоанинг ҳужумдаги ишлари юришмайди.\n2019/20-йилги мавсумнинг иккинчи энг яхши ассистенти эса Алехандро Гомес бўлди. “Аталанта” ярим ҳимоячиси ички чемпионат баҳсларида 36 та ўйин ўтказиб, 16 та голга ҳаммуаллифлик қилди. Шу билан бирга Бергамо клуби вакили Римдаги рақобатчисидан 1 тага кўпроқ гол урди (7 та гол). Албертонинг ҳисобида эса 6 та гол бор. Алберто сингари, Гомес ҳам жамоа ўйинига жуда катта таъсир ўтказади. Бежизга унга сардорлик боғичи берилмаган.\nМавсумнинг энг яхши трансфери\nУшбу тарифни бемалол Ромелу Лукакуга нисбатан ишлатса бўлади. Белгиялик футболчи Антонио Контенинг услубига жуда тез мослашди. Ҳужумчи “нерадзуррилар” сафидаги илк ўйинидан бошлаб, гол уришни бошлади, натижада эса мавсум охирига қадар рақиблар дарвозасини 23 та марта аниқ нишонга олди. Бундан ташқари, миланлик мухлислар ҳам уни ўзиники қилиб олди, боиси у италян тилини имкон қадар тезроқ ўрганишга ҳаракат қилди.\n“Интер” “Барселона”нинг Лаутаро Мартинес борасидаги таклифлари билан овора бўлган бир вақтда Лукаку голлар ёмғирини ёғдиришда давом этди. Якунда Ромелу жамоанинг энг яхши тўпурари бўлди. Юқорида номи келтирилган аргентиналик эса мавсум давомида 14 та гол билан кифояланди. Тўғри, аслини олганда бу ҳам ёмон натижа ҳисобланмайди. 2019-йилнинг август ойида “Интер” Лукаку учун “Манчестер Юнайтед”га 75 миллион евро тўлаганди. Миқдор жуда катта, аммо ҳозирча ўйинчи унга қўйилган капитални тўлалигича оқламоқда.\nМавсумнинг энг ёмон трансфери\nЎтган мавсумнинг асосий антиқаҳрамонларидан бири (очиғи, футбол мухлислари бунга кўникиб қолган) Марио Балотелли бўлди. 2019-йил май ойида “Брешия” муддатидан олдин А Серияга йўлланмани қўлга киритганди. Балотеллининг трансфери эса жамоа учун катта далда бўлиши кутилганди. Бироқ вақт ўтиши билан ҳужумчининг ишлари ёмонлаша бошлади. Марио ва раҳбарияти ўртасида зиддиятлар юзага келди. Клуб унинг машғулот ва ўйинларда хўжакўрсинга ҳаракат қилаётганидан ва унинг хулқ-атворидан норози бўлди.\nЎтган мавсумда Балотелли атиги 5 та голга муаллифлик қилди. Мавсумни қайта бошлаганидан сўнг эса Италия терма жамоаси собиқ ўйинчисининг клуб раҳбарияти билан муносабатлари батамом бузилди. Чемпионат тикланганидан кейин Балотелли бирорта ҳам ўйинда майдонга тушмади. Якунда жамоа Б Серияга тушиб кетди, Балотелли эса катта эҳтимол билан жамоадан кетади.\nМавсумнинг асосий рекордлари\n2019/20-йилги мавсум кўплаб рекордларга бой бўлди. Масалан, “Милан” 28 йил ичида илк бор 12 та ўйиндан иборат бўлган мағлубияциз серия ўтказди. “Ювентус” дарвозабони Жанлуижи Буффон А Серияда 649-ўйинини ўтказиб, лига рекордчисига айланди. Маурицио Сарри биринчи марта Скудеттони қўлга киритган энг кекса мураббий сифатида тарихга кирди. Златан Ибрагимович “Интер” ва “Милан” сафида 50 тадан кўпроқ гол урган биринчи ўйинчи бўлди.\nАммо энг асосийси Криштиану Роналдунинг рекорди бўлди. Португалиялик футболчи Италия, Испания ва Англия чемпионатларида 50 та гол урган илк ўйинчи сифатида футбол тарихига кирди. Футболчи ушбу ютуққа 2019/20-мавсум давомида эришди. У А Сериядаги икки мавсумида элликта гол урди. Бундан ташқари, Криш Андрей Шевченконинг рекордини янгилади — у Италия чемпионатида 50 та гол уриш учун энг кам вақт сарфлади. Шевченкога 50 та гол уриш учун 68 та ўйин керак бўлганди, Роналду учун эса 61 та учрашув кифоя қилди.\nМавсумнинг суюкли жамоаси\n“Аталанта” мавсум давомида энг кўп мақтовларни қабул қилган жамоа бўлди. Бергамоликлар ўзларининг романтик ва самарали ўйини билан барчага ўзини маҳлиё қилди. “Аталанта” кучли бешлик лигаларидаги энг сермаҳсул жамоалардан бири бўлди. Жан Перо Гасперини шогирдлари кетма-кет 25 учрашувда гол уриб, А Серияда клуб рекордини янгилади. Бундан ташқари, жамоа Чемпионлар Лигасида ҳам ажойиб натижаларга эришди. Жамоа чорак финал босқичида ПСЖ билан куч синашди ва сўнгги дақиқалардан ўтказиб юборилган голлар туфайли мусобақани тарк этди.\n“Аталанта” мавсумни яхши ўтказди. Жамоа мусобақа жадвалида 3-ўринни эгаллаб, фақатгина “Интер” ва “Ювентус”дан камроқ очко жамғарди. Бергамоликлар назарий жиҳатдан Скудеттони қўлга киритиши мумкин эди, бироқ Гасперини жамоаси бу ҳақда ўйламади ва тўғри қилди. Муҳими, жамоанинг олдига қўйилган вазифа бажарилди. Чемпионат кучли учликда якунланди. Агар раҳбарият етакчи футболчиларни сотмаса, жамоа келаси мавсумларда яна-да яхши натижаларни кўрсатиш эҳтимоли юқори.\nМавсумдан ҳафсаласи пир бўлган жамоа\n“Лацио”ни ушбу тоифага киритиш мумкин. Карантиндан олдин “Лацио” жуда яхши ҳолатда эди. “Бургутлар” мажбурий танаффусга “Ювентус”дан атиги 1 очко ортда қолган ҳолда чиқиб кетганди. Симоне Индзаги жамоасида “Ювентус” гегемонлигини бузиш ва Италия чемпионлигини қўлга киритиш имконияти бор эди. Аммо “бургутлар” мавсум қайта бошлангач, ўзига ўхшамади, 5 ўйин бой берилди, шу жумладан “Ювентус”га ҳам.\n“Лацио”нинг муваффақияцизлигига турли сабабларни кўрсатиш мумкин. Бир томондан, жамоада бирин-кетин ўйинчилар жароҳат ола бошлади. Бошқа томондан, бутун мамлакат уларни кузатаётганини англаган ҳолда руҳий босимни бошдан кечирди. Баъзи ҳолларда шифокорлар панд берди, баъзида эса футболчилар. Натижада “Лацио” Скудетто учун курашдан чиқди, аммо Чемпионлар Лигасига йўлланмасини қўлга киритилди. 12 йиллик танаффусдан кейин “Лацио” Чемпионлар Лигаси гуруҳ босқичига чиқди. Айнан шуни ҳам том маънодаги ғалаба деб аташ мумкин.\nВИДЕО Удинезе - Наполи | Италия А Серияси 2021/22 | 4 -тур\nВИДЕО Барселона - Гранада | Ла Лига 2021/22 | 5 -тур\nЖеймс Қатар клубига ўтишга яқин - Бенитесга керак эмас\nАнчелотти Эвропанинг топ -5 лигаларида 800 -ўринни эгаллайди\nМоурино "Рома" раҳбарларидан "Манчестер Юнайтед" ҳимоячисини сотиб олишни сўради\nКуман "Гранада" билан ўйин ҳақида гапирди\n"Барселона" ўз майдонида "Гранада" га деярли ютқазди\n"Наполи" "Удинезе" мағлуб қилиб Италия А Сериясида биринчи ўринни эгаллади\nСетен "Барселона" дан 14 миллион эвро олиши мумкин\nФранцияда Мессининг ўрнига Почеттино оқланди\n"Барселона" Роналд Куман қачон ишдан бўшатилиши маълум бўлди\n"Манчестер Юнайтед" Погбанинг ўрнига ўринбосари топди.


Ҳамиджон Актамов "Қизилқум" нега "Навбаҳор"га ютқазганига изоҳ берди\n3 ноябрь, 2020, 17:37\nТеглар:Суперлига | Навбаҳор | Қизилқум | Ҳамиджон Актамов\nМезбонлар устозининг учрашув борасидаги фикрлари\nСoca Cola Суперлига 22-туридан ўрин олган “Қизилқум” -“Навбаҳор” (0:2) ўртасидаги учрашувдан кейинги матбуот анжуманининг иккинчи қисмида мезбонлар бош мураббийи Ҳамиджон Актамов иштирок этиб, ОАВ ходимларининг саволларига жавоб берди. Бу ҳақда "Навбаҳор" клуби матбуот хизмати хабар берди.\n- Бугунги баҳсда “Навбаҳор” яхши ўйин намойиш этиб, ўзига керакли натижани қўлга киритиб, 3 очко эгасига айланди. Биринчи бўлимда кутилмаганда, асосий таркиб футболчиларнинг икки нафари (Ойбек Қиличев ва Салим Мустафоев назарда тутилмоқда) жароҳат олиб, майдонни тарк этди. Натижада уларнинг ўринига ёш ўйинчиларни майдонга туширишга мажбур бўлдим. Ёшларга ҳам имконият бериб, уларни ўйнатиш керак. Бугунги режамиз шу сабабли, амалга ошмай қолди.\n- Демак, сизнинг фикрингизча, Ойбек Қиличев ва Салим Мустафоевнинг жароҳат олгани ўйин натижасига таъсир кўрсатди. Шундайми?\n- Ҳа, шундай. Захирани амалга оширгунимизга қадар, шогирдларим яхши ўйин намойиш этаётганди. Шундан кейин ўйинимиз ўзгариб кетди. Боз устига, Шерали Жўраев ҳам таркибда йўқ эди. Балки шулар ҳам таъсир қилган бўлиши мумкин. Кейинги учрашувларга яхши тайёргарлик кўрамиз ҳамда охиригача курашамиз.\n- Салим Мустафоев ва Ойбек Қиличевнинг жароҳатлари оғир эмасми?\n- Йўқ, оғир эмас. Улар тез кунларда жароҳатларидан фориғ бўлади, деган умиддаман.\n- Достон Ибрагимов қачон сафга қайтади?\n- Достон Ибрагимов билан ҳали алоқага чиққанимиз йўқ. Чақиряпмиз, лекин у ҳали жамоага келганича йўқ.\n- Жамоа сардори Шерали Жўраев нега бугун майдонга тушмади?\n- У жамоамизнинг “Андижон”га қарши кечган баҳсида бошидан жиддий жароҳат олиб, хотирасини йўқотган ва ҳеч нарсани эслолгани йўқ.\nҲамиджон Актамов: "Металлург" менда ҳеч қандай таассурот қолдирмади


Путин “Саркози синдроми”га чалиндими?\n07 май 2021, Тошкент вақти: 20:15\nШу ҳафтада Россия ва халқаро ахборот агентликларида Россия президенти Владимир Путин рафиқаси Людмила билан хуфёна ажрашгани, бадиий гимнастика устаси, Давлат думаси депутати Алина Кабаевага уйланишга шайланаётгани ҳақида хабар тарқатди.\nРоссияда чиқадиган “Московский корреспондент” газетаси хабарига кўра, Алина Кабаева Санкт-Петербург шаҳрида бўладиган дабдабали никоҳ маросимига тайёргарлик кўрмоқда. Газетанинг иддао қилишича, тўй православларнинг Троица байрами нишонланадиган 15 июнга мўлжалланган.\nНикоҳ тўйлари ўтказувчи ширкат директорига яқин бўлган манба иддаосига асосланиб “Московский корреспондент” газетасининг ёзишича, никоҳ маросими Санкт-Петербургнинг “Констатиновский” саройида бўлиб ўтади.\nБу ҳафта давомида Россия жамоатчилиги орасида қизғин муҳокама қилинаётган долзарб мавзу бўлди.\n18 апрел куни В.Путин Италия бош вазири этиб қайта сайланган Силвио Берлускони билан Сардино оролида учрашди. Музокарадан кейин ўтказилган матбуот анжуманида В.Путин Алина Кабаевага уйланмоқчи экани ҳақидаги иддаоларни рад этиб, шахсий ҳаётига бировларнинг аралашишини хоҳламаслигини айтди.\n“Албатта, жамият ўз хизматида бўлган арбоблар қандай яшаётганини билиш ҳуқуқига эга. Бундай вазиятда ҳам қандайдир чекловлар бор. Ҳар бир одамнинг ўз шахсий ҳаёти бор. Унга бировларнинг аралашишига рухсат берилмаган”, – деди Владимир Путин.\nАлина Кабаеванинг матбуот вакили ҳам матбуотда тарқалган бу маълумотларни рад қилди.\nБироқ “Московский корреспондент” газетаси бош муҳаррири Григорий Нехорошев мухбирлар бу маълумотни ҳафталар давомида текширганини билдирди.\nУнинг фикрича, ҳатто миш-миш бўлса ҳам жамоатчилик президентнинг ишқий ҳаётини билиш ҳуқуқига эга.\n“Мен одамлар ўз раҳбарлари ҳақидаги бундай маълумотни билиши кераклигига 100 фоиз ишонаман. Муҳокама қилиш учун улар ҳатто миш-мишларни ҳам билиши керак”, – дейди бош муҳаррир.\nЭнди икки оғиз Алина Кабаева ҳақида. Алина Кабаева, паспортдаги исми бўйича Алина Марат қизи 1982 йил 12 майда Тошкентда туғилган. Миллати татар. Отаси Марат Кабаев “Пахтакор” футбол жамоасида тўп сурган. Ҳозир Тошкентда истиқомат қилади. Онаси Любовь Кабаева эса баскетболчи бўлган. У Москвада яшайди.\n“Рonauz.info” сайти хабарига кўра, Алина Кабаева уч ëшлигидан бошлаб гимнастика билан шуғулланган. 1995 йилда Алина россиялик олигарх Алишер Усмоновнинг назарига тушган. Шундан сўнг Алинага Москва ва катта спорт эшиклари очилган. Кабаева 1999 йилда жаҳон чемпиони бўлган. Кабаева 2001 йилда допинг истеъмол қилганликда айбланиб 2 йилга катта спортда иштирок этишдан маҳрум қилинган. Шундан сўнг Кабаева сиëсат билан шуғуллана бошлаган ва “ТВ 7” каналида “Спорт империяси” кўрсатувига бошловчилик қилган. Алина Кабаева Японияда суратга олинган “Қизил соя” фильмида ҳам иштирок этган.\nНиколя Саркози Франция президенти этиб сайланганидан кейин рафиқаси билан ажрашиб, машҳур модел Карла Брунига уйланган эди. Ҳозир кўпчилик Путин Саркози йўлидан бораётганини айтмоқда.\n“Саркози синдроми, деган ибора пайдо бўлди. Менимча, бу тўғри. Мен буни у ёки бу арбобнинг шахсий ҳаёти сирасига қўшмаган бўлардим. Бу қайсидир маънода ҳокимият тимсоли. Алина Кабаева нафақат ёш ва қизиқарли аёл. Алина Кабаева тимсол, шубҳасиз секс тимсоли”, – дейди россиялик юморист Виктор Шендерович.


Марҳаматда қўлга олинган сохта ИИБ ходимига ҳукм ўқилди - Халқ сўзи\n14:21 10 Сентябр 2018 Жамият\n“ХАЛҚ СЎЗИ ONLINE”. Саминжон Ҳусанов/Андижон. Халқимизда бир ибора бор: “Урсанг эти қотади, сўксанг бети”. Марҳамат туманида яшовчи Ж. Шокиров ҳам уч бора фирибгарлик ҳаракати учун судланиб, қонун доирасида жазога маҳкум этилган бўлса-да, бундан ўзига хулоса чиқариш ўрнига, жиноят содир этишда давом этди. Бу гал у мазкур туманда истиқомат қилувчи Аҳмаджон Солиев (исмлар ўзгартирилган)га ўзини туман ички ишлар бўлимининг жиноят қидирув бўлими тезкор вакили, деб таништиради.\n“Фарзандингиз фуқаро Тоҳир Шокировдан қарздор экан. Бу ҳақда бизга мурожаат келиб тушган. Масалани ижобий ҳал этиш учун хонадонингизга келдим. Қарзни ўз вақтида қайтарсангиз ўзингизга фойда. Акс ҳолда ўғлингиз қонун олдида жавоб беради”, - дейди у Аҳмаджоннинг ота-онасига.\nАлдов, найранг ва фирибнинг ҳадисини олган жиноятчи шу тариқа уларнинг 550 АҚШ долларини ўзлаштиришга эришди. Пулларни у ўз манфаати йўлида сарфлаб улгурган эдиямки, Марҳамат туман ИИБ ходимлари Ж. Шокировнинг қилмишидан хабар топиб, қўлга олди.


Samsung'ни янги телевизори америкаликларни ҳайратга солди - Terabayt.Uz\nSamsung'ни янги телевизори америкаликларни ҳайратга солди\nМеҳнаткаш Samsung сўнгги бир неча йиллардан бери янги авлод қимматбаҳо телевизорларини яратиш устида қизғин изланишлар олиб бораётган эди. Компания бу борадаги тадқиқотлари меваси бўлган MicroLED технологияси асосланган телевизорини Consumer Electronics Show 2018 кўргазмасида тақдим қилди.\n“The Wall” деб ном олган бу гаджет, компаниянинг маълум қилишича, жаҳондаги биринчи MicroLED модулларига асосланган 146 дюймли телевизор. Бу девайс экрани бугунгача фойдаланилган LED лампаларидан ҳам кичик бўлган, жажжи диодлардан таркиб топган.\nThe Wall MicroLED TV технологияси\nSamsung қимматбаҳо телевизорлари савдосидаги етакчиликни сақлаб қолиш учун ҳам ушбу ишланмани тақдим қилди. Компания энди OLED экранга эга телевизорларни ишлаб чиқармоқчи эмас. Айтиш жоизки, ҳар иккала технологияда ҳам светодиодли намойишга асосланади. Яъни, бу диодларнинг ўзи зарур ёруғликни ишлаб чиқаради ва остки ёритиш тизимига ҳожат йўқ.\nШу билан бирга, MicroLED экран панелларида тасвир намойиши, жумладан ранглар ўртасидаги қарама-қаршилик сифати OLED экранларники билан бир хил бўлса ҳам, бу панеллар OLED экранларга қараганда жуда ҳам юпқа. The Wall телевизори ромдан холи бўлгани боис, унинг ҳажмини ўзгартириш ҳамда турли шароитларда фойдаланиш мумкин.\nSamsung’ниг The Wall телевизори модулли, яъни ўз шаклини ўзгартира оладиган жаҳондаги илк телевизор. MicroLED панеллари ёрдамида уни хоҳлага ўлчамга келтириш мумкин. Шу билан бирга, телевизорнинг ранг гаммаси, ранг-тасвир сиғими ҳамда тим-қора тус узатиш даражаси жуда юқори.\nКомпания ҳозирча MicroLED телевизорининг нарх-навосини маълум қилмаган.\n#телевизор #The Wall телевизори


Физикадан масалалар тўплами (А.П. Римкевич) | «Умид» ИДУМ\nФизикадан масалалар тўплами (А.П. Римкевич)\nJuma Oktyabr 20th, 2017 Juma Oktyabr 20th, 2017 Китоблар Фикр билдирилмаган\nМактаб физика курсини ўрганиш — физик ҳодасалар ва қонуниятларни тушунибгина қолмай, балки уларни амалда тадбиқ қила билиш ҳам демакдир. Аниқ, алоҳида масалани ҳал қилиш учун физиканинг умумий қоидаларини ҳар қандай қўлланиш физик масала ечиш демакдир. Масалани ечишга киришишдан аввал масаланинг маъносини тушуниб олиш ва унинг асосида қандай физик ходисалар ва қонуниятлар ётганини, унда тавсифланган жараёнларнинг қайсилари асосий эканини ва қайсиларини ҳисобга олмаслик мумкинлигини аниқлаб олишга, лозим.\nМасалани ечиш учун биз соддалаштирувчи қандай фаразлар киритишимиз лозимлигини билишимиз керак. Масалан, жисмнинг бирор баландликдан тушиш вақтини ҳисоблашда қуйидаги соддалаштиришлар қилинади: жисмни моддий нуқта деб ҳисоблаб, эркин тушиш тезланиши ўзгармас деб қабул қилинади, ҳавонинг қаршилиги ҳисобга олинмайди.\nКатталиклар ва физик доимийликларнинг жадвал қийматларидан фойдаланиб, уларнинг қийматлари ечилаётган масаланинг анниқ шартлари билан белгиланадиган аниқлик даражасида яхлитлаш лозим.\nМашқ қилиш учун ечиладиган масалаларда ҳисоблашларни соддалаштириш мақсадида эркин тушиш тезланишиип 10 м/с2, нормал атмосфера босимини 100 кПа, Авогадро соииии 6 * 1023 мол-1, ёруғлик тезлигини 3*810 м/с қабул қилиш мумкин.\nҲисоблашларга киришишдан аввал, одатда, берилган маълумотларни битта тизимда ифодалаш лозим. Кўп ҳолларда масалаларни Халқаро бирликлар системаси (СИ) да ечиш тавсия қилипади. Агар масала баъзи катталикларга нисбатан бир жинсли тенглама бўйича ечилса, унда бу катталикларнн қабул қилинган бирликлар системасига ўтказиш шарт эмас.\nТўпламнинг сўнгги нашри чиққандан буён университетларга кириш имтиҳонлари қабул қилиш тажрибаси кўпгина масалалар, жумладан, янги ташкил этилган факультетлар (ҳисоблаш математикаси ва кибернетика, тупроқшунослик факультетлари)да берилган масалалар билан бойитилди. Китобнинг учинчи нашрида бу материаллар ҳисобга олинди, китобни қайта ишлашда ундан кенг фойдаланаётган тайёрлов бўлимлари ва курслари тингловчиларининг истакларини ҳисобга олган ҳолда баъзи масалаларнинг ечимлари олиб ташланиб, фақат жавоблари қолдирилди. Бундан мақсад ўқувчиларни мустақил ишлашга ўргатишдир. Китобда фақат фойдаланувчилар учун керак бўладиган асосий масалаларнинггина муфассал ечимлари қолдирилди. Бундан ташқари тўпламга кейинги йилларда унивеситетларнинг турли факультетларида берилган 300 га яқин янги масала киритилди. Муаллифлар китобнинг янада яхшиланишига қаратилган мулоҳазалар учун олдиндан миннатдорчилик билдирадилар.\nФизикадан масалалар тўплами\nМуаллиф: Андрей Павлович Римкевич\nНашриёт: Тошкент «Ўқитувчи»\nҲажми: 212 бет\nФайл тури: pdf\nФайл ҳажми: 9,9 мб\nФайл манбаси: www.orbita.uz\nФизикадан масалалар тўпламиЮклаб олмоқ\n🔥111 марта кўрилди\nЎқувчилар учун китоблар тўплами\nfizika, fizikadan masala, Fizikadan masalalar to’plami, masala, masalalar to’plami, Rimkevich, задачник, задачник по физике, китоб, китоблар, книга, книги, пособие по физике, римкевич, сборник задач по физике, физика, физикадан масала\n← 4-синф учун дарслик ва ўқув қўлланмалар\nЎқитувчининг ўз устида ишлаш дафтари →\nПрезидент мактаблари (1)\nФарди 8-синф учун дарслик ва ўқув қўлланмаларда фикр билдирган\nadmin 10-синф учун дарслик ва ўқув қўлланмаларда фикр билдирган\nAlina 10-синф учун дарслик ва ўқув қўлланмаларда фикр билдирган\nЖанна «Ҳаракатлар стратегияси дастури»даги ранглар нимани билдиради?да фикр билдирган\nРаббим Абитуриентлар учун тестлар (саволлар китоби)да фикр билдирган\nхахахахаха Инглиз тилидан тест (Elementary)да фикр билдирган\nОдила Президент мактаблари: барча саволларга жавобларда фикр билдирган


Россиянинг Энергетика ва молия институти эксперти Сергей Кондратьев Ўзбекистонда АЭС қурилгандан сўнг ядровий чиқиндилар нима қилинишини айтди.\nСергей Кондратьев Sputnik Ўзбекистонга берган изоҳида “ядровий чиқиндилар” тушунчаси ҳар доим ҳам тўғри қўлланилмаслигини тушунтирди. Атом электр станцияси (АЭС) иши натижасида ишлатилган ядровий ёқилғи ҳосил бўлади ва бу жуда қимматбаҳо маҳсулот саналади. Уни қайта ишлашга юбориб, қимматбаҳо компонентларни олиш мумкин.\nЎзбекистондаги АЭС Россия лойиҳаси асосида ишлаб чиқилган. Шунинг учун Россия мажбуриятларидан бири ўз вақтида ишлатилган ёқилғини қайта ишлаш учун олиб кетиш ҳисобланади. Ушбу амалиёт ядровий қуролни тарқатмаслик тўғрисидаги шартномага тўлиқ мос келади.\nЎзбекистон вақтинчалик сақланадиган жойни ташкил этса кифоя, дея ҳисоблайди Кондратьев.\nРоссиянинг "Росатом" давлат корпорацияси Ўзбекистонда 1 200 МВт қувватга эга “3+” авлодидаги 1200-сув энергетик реакторли иккита энергоблок қуришни режалаштирилган. Ушбу лойиҳа 2028 йилгача ҳаётга татбиқ этилиши лозим.\nЎзбекистонда атом электростанцияси қурилиши (28)


"Андижон" жамоасидан учралган мағлубиятдан кейин Тохир Кападзе "Нефтчи"ни тарк этди\n16:47 / 23.10.2015\nФарғонанинг "Нефтчи" клуби раиси Тохир Кападзе ўз лавозимини тарк этган.\nЖамоада унинг ўрнини Фарғона вилояти футбол Федерацияси вице-президенти сифатида ишлаб келган Салимжон Зокиров эгаллади. Тохир Кападзе Фарғона вилояти футбол Федерациясига вице-президент этиб тайинланди. Яъни мутахассислар ўртасида ўзига хос "рокировка" бўлди.\nҚайд этиш керакки, бу ўзгариш фарғоналикларнинг Олий лига 25-турида "Андижон"дан мағлуб бўлишидан кейин содир бўлди. Айнан шу мағлубиятдан кейин "Нефтчи" кейинги мавсумда халқаро майдонлардаги иштирокни таъминлайдиган 4-ўринни эгаллаш имконидан маҳрум бўлди.\nТохир Кападзе "Нефтчи"да ўтган йилдан буён ишлаб келаётганди.\nЭслатиб ўтамиз, ўтган ойда қониқарсиз натижалар туфайли Мурод Исмоилов жамоа бош мураббийлигидан истеъфога чиқарилган, унинг ўрнига Андрей Фёдоров тайинланганди.


Депутат Мамытовга нисбатан чиқарилган ҳукм ўзгармади | ҚИРҒИЗИСТОН ЯНГИЛИКЛАРИ\nДепутат Мамытовга нисбатан чиқарилган ҳукм ўзгармади\nСуд ҳукми билан депутатга нисбатан қамоқ чораси қўлланилди. Тергов давом этмоқда, деб хабар беради Ички ишлар вазирлиги.\nҚирғизистон Олий суди “Ата-Журт” партияси депутати Талант Мамитовни Давлат миллий хавфсизлик қўмитаси тергов изоляторида 3 декбргача қолдирди.\nУ “ҳокимиятни куч билан босиб олишга ҳаракат”да гумон қилинмоқда.\nОлий суд Мамитовнинг адвокати Искендер Журабаевнинг депутатни қамоқдан озод қилиш ҳақидаги илтимосини рад этди.\n“Биз Бишкек шаҳар ва Биринчимай судининг ҳукмини ўз кучида қолдирдик”, - деб хабар беради олий суд девонхонаси.\nЖурабаев Kloop.kgга у ва унинг ҳимоясидаги шахс бундан буёғига нима бўлишини билмаслигини айтди.\n“Бизда ҳали таъқиқ чораларини ўзгартириш ҳақида бевосита тергов органларига мурожаат қилиш имкони бор. Аммо биз ҳозирча ўйлаяпмиз”, - дейди Мамытовнинг адвокати.\nБиринчимай туман суди шу йилнинг октябрь ойи бошларида “Ата-Журт” раҳнамолари Қамчибек Ташиев, Садир Жапаров ва Талант Мамитовларни “ҳокимиятни куч билан босиб олишга ҳаракат”да айблаб, Давлат миллий хавфсизлик қўмитаси тергов изоляторига ҳукм қилганди. Бу 20 йилга озодликдан маҳрум қилиш билан жазоланади.\nҲимоячилар ушбу ҳукм юзасидан Бишкек шаҳар судига шикоят аризаси топширди, лекин рад жавоби олди - депутатлар изоляторда қолдирилди.\nНорозилик акцияси вақтида митинг қатнашчиларининг бир қисми ҳокимият биноси атрофидаги деворлардан ошиб ўтишган ва ичкарига киришга уринган, бироқ улар қўриқчилар ҳамда милиция тарафидан сиқиб чиқарилган.\nАввалги мақолаРоссияда "ўғирланган" машиналарни Марказий Осиёга олиб келган украиналик қўлга олинди\nНавбатдаги мақолаЎш: уч йилдан бери газсиз шаҳар марказидаги Монуев кўчасига газ берилади


Ўзаро ишонч ва бирдамликка йўғрилган муносабатлар янги босқич остонасида\nМарказий ва Жанубий Осиё мамлакатларини азалдан яхши қўшничилик ва қардошлик аъаналари, дўстлик, ҳамкорлик алоқалари боғлаб келган. Бугунги кунга келиб минтақалар ўртасидаги тарихий яқинлик ишонч ва манфаатдорлик асосида тобора мустаҳкамланиб бормоқда.\nАйтиш керакки, Марказий ва Жанубий Осиё минтақавий ҳамкорлигини ривожлантириш ташаббусини амалга оширишда Тошкент шаҳрида ўтказилган “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусида халқаро конференция яна бир муҳим қадам бўлди.\nДавлатимиз раҳбарининг ташаббуси билан ташкил этилган ушбу анжуманда Афғонистон Ислом Республикаси Президенти, Покистон Ислом Республикаси Бош вазири, Марказий ва Жанубий Осиё давлатларининг ташқи ишлар вазирлари, жами 44 та мамлакат ва 30 га яқин халқаро ташкилот делегациялари, нуфузли хорижий илмий-тадқиқот ва таҳлил марказлари раҳбарлари иштирок этди.\nКонференция Ўзбекистоннинг Марказий ва Жанубий Осиёда ўзаро боғлиқликни мустаҳкамлаш масалалари бўйича стратегик қарашларини намойиш этиш билан бир қаторда иккала минтақа мамлакатларининг транспорт-транзит салоҳиятини амалга ошириш, истиқболли бозорларга чиқиш, инвестициялар, инновациялар ва технологияларни жалб қилиш, гуманитар ва сайёҳлик алмашинувларини фаоллаштириш бўйича аниқ таклифларни муҳокама қилишда катта аҳамиятга эга бўлди, дейиш мумкин. Шу маънода айтадиган бўлсак, мамлакатлар ўртасидаги сиёсий ишонч ва яхши қўшничилик муносабатлари минтақанинг бугунги тарихида ижобий босқични ифодалайди. Энг муҳими, бир неча минг йиллик тарихга эга алоқалар тикланади, саъй-ҳаракатлар бирлашади.\nПрезидентимиз нутқида шу мақсадларга қаратилган муҳим ташаббусларни илгари сурди. Савдо-иқтисодий ҳамкорликнинг устувор экани таъкидланиб, бу соҳадаги долзарб масалаларни муҳокама қилиш, кооперация ва инвестициявий алоқаларни кенгайтириш учун ҳар йили минтақалараро форум ўтказиш таклифи билдирилди.\nШунингдек, Марказий Осиё билан Жанубий Осиёни самарали ва хавфсиз боғлайдиган транспорт-логистика инфратузилмасини барпо этиш масаласига алоҳида эътибор қаратди. «Термиз - Мозори Шариф – Кобул – Пешовар» темир йўлининг қурилиши бу архитектурада муҳим бўғин бўлади. У икки минтақанинг транзит салоҳиятини тўла юзага чиқариб, юк ташиш масофаси ва вақтини анча қисқартиради. Шу боисдан ҳам, бу лойиҳа иштирокчи давлатлар ва халқаро молия институтлари томонидан қўллаб-қувватланмоқда.\nҲақиқаттан ҳам мазкур лойиҳа Жанубий Осиё темир йўл тизимини Марказий ва Евроосиё темир йўл тизимлари билан боғлайди. Бу билан бутун Марказий Осиёнинг транзит салоҳияти янада ошади.\nЯна бир муҳим жиҳати, халқаро конференцияда Президентимиз томонидан БМТнинг Озиқ-овқат ва қишлоқ хўжалиги ташкилоти шафелигида минтақа мамлакатлари қишлоқ хўжалиги вазирларининг учрашувини ўтказиб, қўшма дастур ишлаб чиқиш таклифи илгари сурилди. Мазкур ҳужжат ишлаб чиқариш кооперацияларига оид лойиҳаларни амалга ошириш, илғор технологияларни татбиқ этиш, қўшма лойиҳаларни тайёрлаш ва тегишли тадқиқотлар ўтказиш каби вазифаларни назарда тутиши зарурлиги таъкидланди.\nСир эмаски, сўнгги йилларда аҳолини сифатли озиқ-овқат билан таъминлаш, қишлоқ хўжалигини ривожлантириш долзарб масалага айланди. Айниқса, пандемия шароитида озиқ-овқат хавфсизлигини таъминлаш янада жиддий масала сифатида кун тартибига чиқди, озиқ-овқат тақчиллиги хавфи тобора ортиб бормоқда. Озиқ-овқат хавфсизлигини масаласи барча давлатларнинг ижтимоий-иқтисодий ва сиёсий барқарорлигини таъминлаш гарови ҳисобланади. Бугунги инқирозли вазиятда озиқ-овқат хавфсизлигини таъминлаш кечиктириб бўлмайдиган вазифадир.\nАйниқса, масаланинг халқаро ҳамжамият даражасида муҳокама этилиши, шунингдек, БМТнинг Озиқ-овқат ва қишлоқ хўжалиги ташкилоти шафелигида минтақа мамлакатлари қишлоқ хўжалиги вазирларининг учрашувини ўтказиб, қўшма дастур ишлаб чиқиш таклифи давлатларнинг хавфсиз, сифатли озиқ-овқат маҳсулотлари билан таъминлаш салоҳиятини оширишга, қишлоқ хўжалиги соҳасини янада ривожлантиришда яна бир муҳим қадам бўлади, деб ўйлайман.\nУмуман олганда, ўзаро ишонч ва бирдамлик руҳига билан йўғрилган ушбу мулоқот муҳити Марказий ва Жанубий Осиё минтақаларининг барча соҳаларда ўзаро дўстлик, яхши қўшничилик ва стратегик шериклик муносабатларини сифат ва мазмун жиҳатидан янги босқичга олиб чиқиш баробарида, минтақаларнинг изчил ривожланиши, кўп томонлама ҳамкорлик алоқалари мустаҳкамланиши учун муҳим, албатта. Халқаро саъй-ҳаракатларнинг фаоллашиши минтақавий савдо-иқтисодий ва инфратузилмавий лойиҳалар амалга ошишига, минтақаларда янги ўсиш нуқталари пайдо бўлишига олиб келди.


ТОШКЕНТ, 29 мар — Sputnik. Самарқанд автомобиль заводи Қозоғистонга модификацияси янгиланган SAZ LE60 автобусларининг 30 тасини жўнатди.\nТОШКЕНТ, 29 мар — Sputnik. Самарқанд автомобиль заводи Қозоғистонга модификацияси янгиланган SAZ LE60 автобусларининг 30 тасини жўнатди. Буюртма бўйича ишлаб чиқарилган дастлабки 20та автобус 20 мартда Туркистон шаҳрида йўналишларга чиқарилди.Йил бошида бу модификация ЕОИИ Божхона иттифоқининг сертификатини олганди.СамАвто МЧЖ ҚКнинг маркетинг ва сотувлар бўйича бош директор ўринбосари Илҳом Ярашевнинг сўзларига кўра, бу Қозоғистонга етказиб берилган биринчи партия эмас. SamAuto маҳсулотларидан Олмаота, Туркистон ва Атирауда йўловчиларни шаҳар бўйлаб ташишда фойдаланиб келинмоқда. “Халқаро ҳамкорлик йилларида жами турли моделлардаги автобусларнинг Қозоғистонга қилинган экспорти сони 900тани ташкил этди, улардан 300 таси SAZ LE60 автобусларига тўғри келади”, — дейди у.SAZ LE60 автобуси 56 йўловчи (25 та ўриндиқ) га мўлжалланган. Туркистонда йўловчиларга хизмат кўрсатишга чиққан автобуслар пандуслар, йўл ҳақи тўлашнинг электрон тизимлари, кондиционерлар, видеокузатув камералари ва йўловчиларга аудиоахборот етказиш тизимлари билан жиҳозланган.\nқозоғистон, экспорт, самарқанд вилояти, автобус\n18:51 29.03.2021 (янгиланди: 18:55 29.03.2021)\nSAZ LE60 автобуси 56 йўловчи (25 та ўриндиқ) га мўлжалланган. Туркистонда йўловчиларга хизмат кўрсатишга чиққан автобуслар қатор қулайликларга эга.\nБуюртма бўйича ишлаб чиқарилган дастлабки 20та автобус 20 мартда Туркистон шаҳрида йўналишларга чиқарилди.\nЙил бошида бу модификация ЕОИИ Божхона иттифоқининг сертификатини олганди.\nСамАвто МЧЖ ҚКнинг маркетинг ва сотувлар бўйича бош директор ўринбосари Илҳом Ярашевнинг сўзларига кўра, бу Қозоғистонга етказиб берилган биринчи партия эмас. SamAuto маҳсулотларидан Олмаота, Туркистон ва Атирауда йўловчиларни шаҳар бўйлаб ташишда фойдаланиб келинмоқда.\n“Халқаро ҳамкорлик йилларида жами турли моделлардаги автобусларнинг Қозоғистонга қилинган экспорти сони 900тани ташкил этди, улардан 300 таси SAZ LE60 автобусларига тўғри келади”, — дейди у.\nSAZ LE60 автобуси 56 йўловчи (25 та ўриндиқ) га мўлжалланган. Туркистонда йўловчиларга хизмат кўрсатишга чиққан автобуслар пандуслар, йўл ҳақи тўлашнинг электрон тизимлари, кондиционерлар, видеокузатув камералари ва йўловчиларга аудиоахборот етказиш тизимлари билан жиҳозланган.


Кибержиноятчилар тожикистонлик қизларни шантаж қилмоқда\n31 март 2020, Тошкент вақти: 13:07\n“Тожикистон фоҳишалари” номи остида Инстаграмда суратлари жойлаштирилган ўнлаб қиз Тожикистон Ички ишлар вазирлигига шикоят аризаси билан мурожаат қилдилар.\nАризачиларга кўра, номаълум шахслар уларнинг Фейсбук, Инстаграм ва Одноклассники тармоқларидаги суратларини ўғирлаб, “Тожикистон фоҳишалари” саҳифасига жойлаштирганлар ва суратлар остида таҳқирли изоҳлар қолдирганлар. “Бизга қўнғироқ қилишиб, шантаж қилишмоқда – фоторасмларни олиб ташлаш учун пул талаб қилишмоқда”, деб ёзади аризачи қизлар.\nТожикистон ИИВ матбуот котиби Умаржон Эмомали текширув жараёнида Инстаграмдаги таҳқирли саҳифалар модераторлари хорижда рўйхатдан ўтгани ва чет элда эканлари аниқланганини билдирган.\nҚизлар эса мазкур саҳифалар модераторлари ўзларининг ватандошлари эканлигига шубха қилишмаяпти.\nҚирғизистонда коронавирус тарқалиши ортидан Бишкек, Ўш, Жалолобод шаҳарлари, Ўш вилоятитнинг Қорасув, Новқат туманларида, Жалолобод вилоятининг Сузоқ туманида 25 мартдан бошлаб фавқулодда вазият ҳолати эълон қилиниб, қомендантлик соати киритилган.\nМаълум қилинишича, айни пайтда ер шарида инсониятнинг бешдан иккиси пандемияга қарши кураш доирасида карантинда қолмоқда. Миллионлаб одамлар ишга чиқа олмай қолгани оқибатида иқтисодиётга катта зарар етмоқда, ҳукуматлар эса иқтисодиётни қўллаш учун юзлаб миллиард доллар маблағ ажартишга мажбур бўлаётир.\nТоҳар вилоятида бўлган жангларда 13 полциячи ҳалок бўлди. Забул вилоятида эса Толибон томонидан уюштирилган ҳужумда камида 11 нафар аскар ўлган.